دراوی ناوچه‌یی/ عه‌تا ریازی – زاگرۆس پۆست\nماڵەوە / وتار / دراوی ناوچه‌یی/ عه‌تا ریازی\nدراوی ناوچه‌یی/ عه‌تا ریازی\nهه‌ینی 9 كانونی یه‌كه‌م 2016\tوتار 140 جار خوێنراوه‌ته‌وه\nمرۆڤ له ناو كۆمه‌ڵێكدا ده‌ژی كه پڕه له هه‌موو جۆرێ بێدادی:بێدادی چینایه‌تی،بێدادی جنسی،بێدادی ئایینی،بێدادی ته‌مه‌نی،بێدادی….. بێدادی نه‌ته‌وایه‌تی.\nله ناو مێژووا خه‌باتگێڕانێ بوون كه بیریان له بارودۆخی مرۆڤیان كردووه‌ته‌وه و مودێلگه‌رێكیان بۆ لا بردنی بێدادی پێشنیار كردووه. یه‌كێك له‌و مۆدێلانه سۆسیالیزم بوو. رووسه‌كان فره‌تر له هه‌شتاد ساڵ ، چینییه‌كان و فره‌یك له نه‌ته‌وه‌كانی ئۆروپای ڕۆژهه‌لات فره‌تر له پێنجاساڵ سۆسیالیزمیان ئه‌زموون كرد. به‌ڵام به داخه‌وه ئه‌وچته‌ی كه ئێمه به نێوی سۆسیالیزمان ده‌ناسی قابل ژین نه‌بوو و له هه‌مووی ئه‌ووڵاتانه هه‌ڵوه‌شیا.\nئێسته‌كان له‌م لاوله‌ولای جیهانا ڕۆشنبیران مۆدێلگه‌رێكی چكۆله له ناو كۆمه‌ڵا ئه‌زموون ده‌كه‌ن كه ده‌توانێ ڕێگا بۆ دۆزینه‌وه‌ی چاره‌ی بێدادی خۆش بكات. یه‌كێك له‌م ڕێگانه به‌ڕێخستنی دراوی ناوچه‌ییه كه تا ڕاده‌یكی بڵند ده‌توانێ هێندێ له كێشه‌كانی ئابووری كۆمه‌ڵ چاره‌سه‌ر بكات.\nدراوی ناوچه‌یی چییه؟\nدراوی ناوچه‌یی بریتییه له دراوێ كه ته‌نیا له ناو ناوچه‌یك له وڵاتێكدا ڕه‌واجی هه‌یه. گه‌وره‌یی ئه‌م ناوچه له دێهاتێ یان شارێ گه‌وره‌ترنییه.\nده‌وڵه‌ت پشتیوانه‌یی له‌م دراوه ناكات. دراوی ناوچه‌یی ته‌نیا له چووارچێوی سنووری ئه‌ودێهاته یان ئه‌وشاره بره‌وی هه‌یه كه دانیشووانی دایان نراوه.\nبه پێ زانستی ئابووری دراوی ناوچه‌یی دراوێكه كه ده‌وڵه‌ت لێ پشتیوانی ناكات وته‌نیا له ناو ئه‌وناوچه كه دانیشتووانیان دروستیان كردووه ئێحتوباری هه‌یه.\nهێندێ كه‌س به‌م دراوه ده‌ڵێن دراوی ته‌كمێڵی. دراوی ناوچه‌یی ده‌توانێ چ به سووره‌ت مادی (ئه‌سكه‌ناس و سككه)چ به سووره‌ت مه‌جازی وجوودی بێت.\nدراوی ناوچه‌یی ڕابته‌ی ئابووریكی تایبه‌تی به وجوود دێنێ.\nدراوی ناوچه‌یی ده‌توانێ یه‌كێك له هه‌زارویه‌ك ڕێگه گه‌ر بۆ چاره‌سه‌ر كردنی قه‌یرانی ئابووری ناوچه‌یك بێت.\nچه‌ندین هه‌زار دراوی ناوچه‌یی له جیهاندا وجوودیان هه‌یه.\nمێژووی داهێنانی دراوی ناوچه‌یی:\nهێندێ كارخانه به‌شێ له مووچه‌ی كرێكاره‌كانیانی به ژتۆن ده‌دا.بۆ نموونه به هه‌ر كرێكارێك له پاڵ مووچه‌كه‌یا سه‌د ژتۆنیچیان ده‌دا. خاوه‌ن كارخانه‌كه بۆهای هه‌ر ژتۆنێكی بۆ نموونه به یه‌ك دۆلار داده‌نا. دوكانداره‌كانی ئه‌و شاره ده‌یانزانی كه بۆهای یه‌ك ژتۆنی فڵانه كارخانه یه‌ك دۆلاره. كرێكاره‌كه ده‌یتووانی ژتۆنه‌كانی خۆی ته‌نیا له ناو شاره‌كه‌ی خۆیا له لای دووكاندارگه‌لێ كه ژتۆنه‌كه‌یان قه‌بووڵ بوو خه‌رج بكه‌ن.\nدووكانداره‌كه له ئاخره‌وه ژتۆنگه‌لێكی كه ده‌ر هاوردبوو ده‌یبرده‌وه بۆ كارخانه و به دۆلار ده‌یگۆڕاوه.\nئامانجی خاوه‌ن كارخانه‌كه ئه‌وه بوو كه كرێكاره‌كان دراوه‌كه‌یان له ناو شاره‌كه‌ی خۆیانا خه‌رج كه‌ن كه دوكانداره‌كانی شاره‌كه‌ی خۆیان ده‌وڵه‌مه‌ندتر ببنه‌وه.\nله سه‌ده‌ی نۆزده‌هۆم و ده‌ستپێكی سه‌ده‌ی بیستم له ترسی قه‌یرانی ئابووری له ئۆرۆپا و ئیمریكا مه‌ردمه‌كان دراوی خۆیان له بانكه‌كاناده‌ر ده‌هاورد. بۆ ئه‌وه‌ی كه مه‌ردم دراوه‌كانی خۆیان نه‌كێشنه‌وه ، وتاخی بازرگانی، شاره‌دارییه‌كان، كارخانه‌كان و دوكانه گه‌وره‌كان، ژتۆنگه‌رێكیان ده‌داده‌ره‌وه كه پێان ده‌وت ،،دراوی پیویست،،. مه‌ردم ئه‌م دراویانه‌یانه له لای دوكانداره‌كان خه‌رج ده‌كرد ، پاسان دوكانداره‌كن له بانكا به دراوی نه‌ته‌وایه‌تی خۆیان ده‌گۆڕاوه.\nهێندێ له‌م ،،دراو ی پیویستانه،، تووانیان سیستمی دراوی خۆیان له وڵاته‌كه‌تانا دابهێنن و ده‌وڵه‌ت به فه‌رمی بیانناسێته‌وه.\nفیكری كه‌ڵك وه‌رگرتن له بانكی ئازاد(پاوانی) بۆ ده‌ردانی ،،دراوی گۆڕان ،، بۆ خه‌رج كردنیان له ناوچه‌یكی دیاری كراوا هه‌ڵ ده‌گه‌ڕێته‌وه بۆ هه‌ره‌وه‌زه‌گه‌ریcoopérativeپه‌سه‌ناز و قه‌رزی ئالمانی له ساڵه‌كانی ١٨٠٠دا.\nیه‌كێك له قه‌دیمیترین هه‌ره‌وه‌زه‌كان كه هێشتا دراو ده‌ده‌نه ده‌ره‌وه بانكی WIR ویری سوییسه و هه‌روه‌های كه بانكی سه‌ندیكایی ژاۆپن.\nدراوی ته‌كمێڵی واته‌ی دراوی ناوچه‌یی تێدایه. به‌ڵام ئه‌م دوو وشه زۆر جار به بێ جییاوازی به كار ئه‌هێنرێت.\nدراوی ناوچه‌یی داوێكه كه بۆهای سه‌رانسه‌ری له ولااتێكدا نییه. دراور ناوچه‌یی ته‌نیا له ناوچه‌یكدا به كار ئه‌هێنرێت.\nكه‌سانێ وه‌كووJane Jacobs ،فیلسوف، میعمار و شارسازی به ناو بانگی ئیمریكایی به هه‌موی باوه‌ڕی خۆیه‌وه‌له دراوی ناوچه‌یی بۆ له قه‌یرانی ئابوری ده‌رهاوردنی ناوچه‌یك لاینگری ده‌كرد.\nبه شێوه‌یكی گشتی دراوی ناوچه‌یی هه‌ر وه‌ك دراوی نه‌ته‌وه‌ییه به‌ڵام ته‌نیا له ناوچه‌یكدا بره‌و وئیحتوباری هه‌یه.\nیه‌كێك له باشییه‌كانی دراوی ناوچه‌یی ئه‌وه‌یه كه له ناوچه‌یكی پچووكدا بره‌وی هه‌یه. ئه‌م دراوه مه‌ردم هان ئه‌دات كه تا ئه‌و جێگا كه ده‌كرێ چتی ده‌ستكردی ناوچه‌كه‌ی خۆیان بكڕن.به سه‌ندنی به‌رهه‌مه‌كانی ده‌ستكردی ناوچه‌كه‌ی خۆیان هاتووچووی ماشین له بان جاده‌كانه‌وه كه‌م ده‌كه‌نه‌وه‌و گاز كه‌ربۆنیكی كه‌متر ته‌ولید ده‌بێ.\nدراوه ناوچه‌ییه‌كان جارجارێ له جه‌رگه‌ی قه‌یرانی ئابووری، دراوه نه‌ته‌وه‌ییه‌كانا دێنه دنیا. قه‌یرانی ئابووری ئارژانتین نموونه‌یكه: ئیداره‌كان ناوچه‌یی به‌رگه‌گه‌رێكی بۆهاداریان چاپ كردبوو كه به جێگه‌ی دراو كه‌ڵكی لێ وه‌رده‌گیریا.ئه‌م به‌رگه‌گه‌ره حوكمی دراوی ناوچه‌ییان بوو.\nبه پێ ئه‌نستیتوو Instrodi له هوله‌ندا، بۆ په‌ڕه‌دان به بارودۆخی ئابووری ده‌ڤه‌ره‌كان ده‌بێ له دراوی ناوچه‌یی كه‌ڵك وه‌ر بگیرگێت.\nمێژووی دراوی ناوچه‌یی:\nئه‌زمونی Wörgl كه له ژووییه‌ی ١٩٣٢تا نۆڤامبری ١٩٣٣به ڕێه‌وه چوو نموونه‌یكی كلاسیكی كاریگه‌ری دراوی ناوچه‌ییه. Wörglشاره‌دێكی گه‌وره‌ی ئۆتریشه كه چووارهه‌زار دانیشتووی هه‌یه. دانیشتووانی ئه‌م شاره‌دێه له جه‌رگه‌ی قه‌یرانی ئابووری ئۆتریشا له ساڵی ١٩٣٢دا دراوێكی ناوچه‌ییان داده‌ره‌وه.\nله ساڵی ١٩٣٢ نرخی بێكاری ٣٠% بوو.ده‌وڵه‌تی ناوچه‌یی ١،٣میلیون شیلینگ قه‌رزداربوو، له هه‌مانكاتدا ده‌وڵه‌تی ناوچه‌یی ته‌نیا ٤٠هه‌زار شیلینگی نه‌ختی له ناو خه‌زانه‌كه‌یا بوو. شاره‌داری دراوی نه‌بوو كه ته‌نانه‌ت ساختمانی خزمه‌تگوزارییه‌كه‌ی توواوبكات.\nMichael Unterguggenberger شاره‌داری ئه‌وسه‌رده‌می Wörgl به‌وه‌فكری كرده‌وه كه ٣٢٠٠٠ به‌رگی بۆهادار به نێوی ،،به‌رگی -كار،، بخاته ناو بازار.به‌رگی -كار دوو تایبه‌تمه‌نی هه‌بوو: ١-هه‌ر مانگ ١%بۆهای خۆی له ده‌ست ده‌دا(دراوێ كه ده‌تواێته‌وه، به‌هره‌ی نه‌رێنی).٢-ئه‌گه‌ركه‌سێ گه‌ره‌كی بووایت به شلینگ بیگۆڕێته‌وه ٢%له بۆهای خۆی له ده‌ست ده‌دا.\nئه‌م دوو بڕیاریانه بۆ ئه‌وه دانابوو كه خه‌ڵك هه‌ر چێ زووتر به‌رگی كاره‌كانیان خه‌رج بكه‌ن.\nشاره‌داری ٣٢٠٠٠شیلینگی له خه‌زانه‌كه‌ی خۆیدا دانابوو. بۆ ئه‌وه‌ی كه ئه‌گه‌ر هاتوو خه‌ڵكه‌كه ٣٢٠٠٠به‌رگی كاره‌كه‌یان بهاوردایته‌وه، بیتووانیان پووڵی خه‌ڵكه‌كه‌یان بدایته‌وه.\nبه‌رگی كاره‌كان ئه‌ونده تون تون ده‌ست به ده‌ست ئه‌كران كه ته‌نیا ١٢٠٠٠دانه‌یان له بازارا ئه‌گه‌ڕیان.\nبه پێ شاره‌دارو ئابوورزانه‌كانی ، دووكاندارو كاسپكاره‌كانی شاره‌كه به‌رگی كاریان به ئاسانی بۆ دادوبه‌ست قه‌بووڵ ئه‌كرد.\nبه كار گرتنی به‌رگی-كار ئه‌ونده بارودۆخی ئابووری باش كردبوو كه شاره‌داری تووانیبوو ١٠٠٠٠٠شیلینگ ترخانی نه‌وژه‌ن كردنی جاده‌كان ، پرده‌كان ،ره‌هه‌ند وساختمانه ده‌وڵه‌تییه‌كانی بكات.\nخه‌ڵك ده‌یانتووانی له به‌رگی- كار بۆ دانه‌وه‌ی ماڵیات كه‌ڵك وه‌ر بگرن.\nله ماوه‌ی ئه‌م یه‌كساڵه كه ئه‌م ئه‌زموونه به ڕێه‌وه‌چوو، به‌رگی-كار ١٣ جار تونتر له شلینگی ده‌وڵه‌ت ئه‌چه‌رخیا. و بوو به هانده‌ری ئه‌بووری شاره‌كه.\nخه‌ڵكه‌كه تووانیان ماڵیاته‌كانی خۆیان به توواوی بده‌نه‌وه.ده‌رامه‌تی شاره‌داری له ٢٤٠٠شلینگ له ساڵی ١٩٣١ گه‌یشته ٢٠٤٠٠شیلینگ له ساڵی ١٩٣٢وه‌وه.\nبێكاری ڕیشه‌كه‌ن كرا. به‌ڵام نرخی بێكاری له پارێزگاگه‌لی دیكه به هه‌مان شێوه ماوه‌وه.\nنرخی بازار پاوه‌جێ ماوه‌وه و نه چووه‌بان.\nبه شوێن ئه‌زموونیWörglچه‌ندین شاروشارۆچكه‌یتر دراوی ناوچه‌یی خۆیان داده‌ره‌وه.\nسه‌ره‌ڕای سوود وقاجازانجه‌كانی به‌رگی-كار بۆ خه‌ڵكه‌كه، حیزبی سوسیالیست و بانكی ناوه‌ندی ئۆتریش ناڕه‌زایی خۆیان به‌رانبه‌ر به پرۆگرامه‌كه ده‌ر بڕی و نه‌یانهێشت كه خه‌ڵكیWörglبه ئه‌زموونه‌كه‌ی خۆیان درێژه‌بده‌ن.پاش ئه‌مه دیسان بێكاری په‌یدای بووه‌وه‌و ڕاده‌ی ئابووری شاره‌كه هاته خواره‌وه. وه‌كوو پاشماوه‌ی وڵاته‌كه‌ی لێ هات.\nله شارگه‌ری دیكه به هه‌مان شێوه دراوی ناوچه‌یی به كار براوه كه به وردی دوكومانتمان له سه‌ریان هه‌یه. ئه‌م شارانه بریتین له :\nسیستێمی دراوی Joshua Norton\nWära له ئاڵمانا كه لا ساڵی ١٩٣١دا قاغه كرا.\nبه‌رگه‌ی كڕین ی شاری سه‌ربه‌خۆی Lignières.\nقازانجه‌كانی دراوی ناوچه‌یی:\nئه‌زموونی Wörglبه جووانی قازانجه‌كانی دراوی ناوچه‌یی نیشان ئه‌دات كه بریتین له:\nدراوی ناوچه‌یی تونتر وخێراتر له دراوی نه‌ته‌وه‌یی ده‌چه‌رخێ. ئه‌ندازه‌یكی دیاریكراوی دراو هه‌رچێ زۆرتر بچه‌رخێ چالاكی ئابووری زۆرتر ده‌كاته‌وه. به‌هره‌وداهاتی زۆرتر ده‌كاته‌وه.\nبه‌هره‌ی نه‌رێنی دراوی ناوچه‌یی ئه‌بێ به هۆی خێراكردنی چه‌رخینی دراو. به‌هره‌ی نه‌رێنی ئه‌بێ به هۆی ئه‌وه‌ی كه خه‌ڵك زۆرتر دراوه‌كه‌یان خه‌رج كه‌ن.\nدراوی ناوچه‌یی دانیشتووانی شوێنه‌كه هان ئه‌دات كه به هه‌مووی هێزی خۆیانه‌وه له سه‌رچاوكه‌گه‌لی ته‌ولیدی خۆیانه‌وه كه‌ڵك وه‌ر بگرن به تایبه‌ت له هێزی كاری به كار نه‌گیریاوی ناوچه‌كه. به كارگرتنی ئه‌م هێزی كاره ئه‌بێته هانده‌رێكی كاریگه‌ری ئابووری ناوچه‌كه.\nهۆی به كار نه‌گرتنی هه‌مووی هێزی كاری كۆمه‌ڵێ ئه‌وه‌یه كه خه‌ڵكه‌كه هێزی كڕینیان نییه .\nدراوی ناوچه‌یی بۆ ئه‌وه دروست كراوه كه داخوازی (ته‌قازا) فره‌بكاته‌وه. داخوازی كه فره‌بووه‌وه به‌رهه‌مهێنانیچ (ته‌ولید) فره ده‌بێته‌وه.\nئه‌گه‌ر ئابووری ناوچه یك به هه‌مووی دێران و تووانایی خۆیه‌وه كاربكات و دراوی ناوچه‌ییچ بخه‌ینه بازاڕ، ئه‌م دراوه هه‌ڵاوسی ئابووری پێك ناهێنێ ، سه‌ره‌رای ئه‌وه‌ی كه باڕستی گشتی دراو و چالاكی ئابووری ناوچه‌كه زۆرتر ئه‌بێته‌وه. ده‌لیلی ئه‌وه‌یه كه دراوی ناوچه‌یی ته‌نیا له شوێنێكی دیاریا به كار ئه‌هێنرێت. كه‌ڵك وه‌ر گرتن له دراوی ناوچه‌یی ، ته‌نیا كڕینی به‌رهه‌م و خزمه‌تگوزاری ناوچه‌كه زۆرتر ده‌كاته‌وه. سه‌ره‌ڕای ڕاده‌ی چالاكی ئابووری ، به‌هره‌ی دراوی ناوچه‌یی خه‌ڵكه‌كه ده‌وڵه‌مه‌ندترده‌كاته‌وه به بێ ئه‌وه‌ی كه ئه‌م سه‌رمایه له ناوچه‌كه بچێته‌ده‌ره‌وه.\nبۆ نموونه بۆ دروست كردنی كاسپی، كاسپكار له هێزی كار و كه‌ره‌سته‌ی ناوچه‌كه كه‌ڵك وه‌ر ده‌گرێ. ئه‌مه ئه‌وێ به هۆی ئه‌وه‌ی كه خه‌ڵكه‌كه باشتر و فره‌تر له دراوی ناوچه‌یی كه‌ڵك وه‌ر بگرن.\nهێندێ جۆر له دراوی ناوچه‌یی ئیمكانی ئه‌وه ده‌ده‌ن كه كاسپكاره‌كان بتوانن له سه‌رچاوكه‌گه‌ری سروشتی  ده‌ڤه‌رێكی فره گه‌وره‌تر له هی دراوه ناوچه‌ییه‌كه كه‌ڵك وه‌ر بگرن.\nسیستێمی Fureai Kippu له ژاپۆنا له باتی خزمه‌تگوزاری به ژن وپیاوه پیره‌كان به‌رگه‌ی ئیحتوباردار بڵاو ده‌كاته‌وه.\nمنداڵه‌كانی باوك ودایكه‌كی پیر كه له ناوچه‌یكیدیكه ده‌ژین ئه‌گه‌ر خزمه‌تگوزاری بۆ ژن وپیاوه پیره‌كانی ناوچه‌ی خۆیان بكه‌ن به‌رگه‌ی ئیحتوباریان پێ ده‌درێ. ئه‌م به‌رگه‌گه‌ره ده‌نێرن بۆ باوك و دایكی خۆیان كه ده‌توانن مووچه‌ی خزمه‌تگوزاره‌كانیانی خۆیانیان پێ بده‌ن.\nشیركه‌تگه‌لی هه‌وایی به مشته‌رییه هه‌میشه‌گییه‌كانی خۆیان به‌رگه‌ی ئیحتوبار بڵاو ده‌كه‌نه‌وه. مۆشته‌رییه‌كان له به‌رانبه‌ر ئه‌ندازه‌یكی دیاری كراوی به‌رگه ی ئیحتووبار بلیتێكی مفته بۆ ئۆخر وه‌ر ده‌گرن.\nزۆربه‌ی دراوه ناوچه‌ییه‌كان ته‌نیا له ناوچه‌یكی تابه‌تی یان له ناو كیشوه‌رێكا ڕه‌واجیان هه‌یه. به‌ڵام ئێستابه سۆنگه‌ی ئینتێرنێته‌وه ده‌توانین له هه‌مووی جیهانا بره‌و به دراوی ناوچه‌یی بده‌ین. له چینا دراوێك هه‌یه به نێوی QQ ی تانسێن كه به شكڵی مه‌جازی ده‌گۆردرێته‌وه. ده‌توانین به سۆنگه‌ی Renminbi(دراوی چین) ،QQ ی تانسێن بكڕین و به QQ ی تانسێن خزمه‌تگوزاری تێلێفۆنی یاكوو گه‌مه‌ی ڤیدێئۆیی پێ بكڕین.\nده‌توانین QQ ی تانسێنیچ له باتی خزمه‌تگوزاری وه ده‌ست بێنین.\nكۆمه‌ڵ ته‌نیا له به‌شێكی زۆركه‌می سه‌رچاوكه‌كانی كه‌ڵك وه‌ر ده‌گرێ. دراوی ناوچه‌یی(دراوی ته‌كمێڵی) ئه‌م ده‌فره‌ته پێك دێنێ كه كۆمه‌ڵ له تێكڕای سه‌رچاوكه‌كانی كه‌ڵك وه‌ر بگرێ. به‌رزكردنه‌وه‌ی ڕاده‌ی كه‌ڵك وه‌ر گرتن له سه‌ر چاوكه‌كان كار بۆ مه‌ردم دابین ده‌كا و ڕاده‌ی بێكاری دێنێته خووارترین پله‌ی خۆیه‌وه.\nسه‌ختیه‌كانی دراوی ناوچه‌یی:\nبه كار هێنانی دراوی ناوچه‌یی ، ئه‌ندازه‌یكی فره له دراوی نه‌ته‌وه‌یی له خه‌زانه ده‌هێڵێته‌وه. ئه‌گه‌ر ئه‌م دراوه كوتوپڕ بخرێته بازار زل هه‌ڵئاسان پێك دێنێ.\nدراوی ناوچه‌یی مۆدێڕن:\nئه‌مڕۆ فره‌تر له ٢٥٠٠دراوی ناوچه‌یی له جیهاندا بوونیان هه‌یه. یه‌كێك له به‌ناوبانگترینیانLETS ه\n(Local Exchange Trading System). ئه‌م سیسته‌مه دراوی ناوخۆیی خۆیان هه‌یه.\nLETS له شاری ڤانكۆڤێری كانادا دروست بوو.ئێسته‌كان فره‌تر له سی LETS له كاناداو فره‌تر له چووارسه‌د LETS له ئینگلیسدا هه‌یه. له ئۆسترالیا، فه‌رانسه،نووڤێلزێلاند و سوویس LETS یان هه‌یه.\nشارۆچكه‌یLewesله باشووری ئینگلیسا دراوی ناوچه‌یی خۆیان هه‌یه.


خولی نایابی ئینگلتەرا - لیڤەرپوڵ vs بێرنلی - Soccer - Yariga - Results, fixtures, tables and statistics\nکریستاڵ پاڵاس vs. ساوسامپتۆن نیوکاسڵ یونایتد vs. ستۆک ستی واتفۆرد vs. مانچێستەر ستی هەدەرفیڵد تاون vs. لێیستەر ستی وێست برۆمیچ ئالبیۆن vs. وێست هام یونایتد لیڤەرپوڵ vs. بێرنلی تۆتێنهام هۆتسپێر vs. سوانزی ستی چێڵسی vs. ئاڕسێناڵ مانچێستەر یونایتد vs. ئێڤەرتۆن وێست هام یونایتد vs. تۆتێنهام هۆتسپێر\nلیڤەرپوڵ vs بێرنلی 1-1\n27' S. Arfield (G)\nمحەمەد ساڵح (G) 30' (دروستکرا لە لایەن: ئێمری کان)\n'78 بۆ D. Solanke\n'87 بۆ س. ڤۆکس\n'87 بۆ ئا.وێستود\n'60 بۆ A. Barnes\n'60 بۆ J. Guðmundsson\n'78 بۆ فیلیپی کۆوتینۆ\n'79 بۆ ڕۆبێرتۆ فیرمینۆ\n'87 بۆ C. Wood\n'87 بۆ س. دیفۆر\n11 محەمەد ساڵح 30'\n23 ئێمری کان 90+3'\n29 N. Pope گ 55'\n4 ج.کۆڕک 90+3'\n37 S. Arfield 27'\n21 ئ.ئۆکسلەید-چامبێرلەین بۆ ڕۆبێرتۆ فیرمینۆ 79'\n29 D. Solanke بۆ فیلیپی کۆوتینۆ 78'\n30 A. Legzdins گ\n9 س. ڤۆکس بۆ C. Wood 87'\n10 A. Barnes بۆ J. Guðmundsson 60'\n18 ئا.وێستود بۆ س. دیفۆر 87'


پەرلەمانتارێکی پارتی: ھەرکەسێک کوردستانی لا پیرۆزبێت پشتگیری لە پرۆژەی چاکسازی دەکات\n2020-06-01 [05:36 AM]\nئەندامێکی پەرلەمانی کوردستان لە فراکسیۆنی پارتی دیموکراتی کوردستان رایگەیاند، ھەر کەسێک کوردستان و کوردایەتی لەلا پیرۆزبێت ئەوا پشتگیری لە پرۆژەی چاکسازی دەکات بۆ ئەوەی جێ بە جێ بکرێتن، ھەروەھا بریاری ئەنجامدانی پرۆژەی چاکسازی لەلایەن مەسروور بارزانیەوە بریارێکی گەورە و قورسە بۆ سوودمەندبوونی خەلکی کوردستان بە گشتی داویەتی.\nسەروان ھەرکی، ئەندامی پەرلەمانی کوردستان لە فراکسیۆنی پارتی دیموکراتی کوردستان، بە ئاژانسی ھەواڵی زاگرۆسی راگەیاند: ھەموو ئەو ناوخۆشیانەی کە بەسەر ھەرێمی کوردستان داھاتوون ھۆکاری نەبوونی چاکسازیە کە ئێمەی تووشی ئەو قەیرانانە کردووە، ئەگەر بێتوو پرۆژەی چاکسازی جێبەجێ بکرێت ئەوا ھیچ ناخۆشیەکی تری لە شێوەی ئەوانەی بەسەرماندا ھاتوون دووبارە نابنەوە، پرۆژەی چاکسازی دامالینە لە ناخۆشیەکان و ھەنگاوێکی گەورەیە حکومەتی ھەرێمی کوردستان، پرۆژەی چاکسازی بارگرانی دارایی لە سەر حکومەتی ھەرێمی کوردستان کەم دەکاتەوە، حکومەت ئێستا دلنیانیە و ناتوانی رۆژێکی دیاریکراو بۆ دانی مووچە دیاری بکات، چونکە داھاتی ئێمە دیار نیە، ئەگەر چاکسازی ئەنجام بدرێت ئەوا حکومەت سالێک پێشوەختە پلانی خۆی ئامادە دەکات، ئێستا ھیچ شتێک دیاری نیە، روونی و جوانی لە پرۆژەی چاکسازی دایە.\nئەو ئەندامەی پەرلەمانی کوردستان لە فراکسیۆنی پارتی دیموکراتی کوردستان گووتی: ئەگەر سەیر بکەین ئەو ئەحزابانەی کە زۆرترین رێژەی گەندەلیان ھەیە و زۆرترین مووچە خۆری نایاساییان ھەیە و بندیواریان ھەیە لە ناو حکومەت و ھەرێمی کوردستان دا ئەوانن کە دژایەتی جێبەجێ کردنی پرۆژەی چاکسازین، چونکە زەرەرمەندی یەکەم کادیرەکانیان و خەلکێ ئەوانن لە لای ئەوان حزبایەتی ئینجا کوردستان، گەشبینم بەو ھەنگاوانەی سەرۆکی حکومەتی ھەرێمی کوردستان مەسروور بارزانی، چونکە یەکەم بەرنامەی کاری حکومەتەکەی ئەنجامدانی چاکسازیبوو نەک بۆ ئەحزابەکانی کوردستان بەلکو بۆ کوردستان، ئەنجام دانی پرۆژەی چاکسازی لەلایەن مەسروور بارزانیەوە بریارێکی گەورە و قورسە بۆ سوودمەندبوونی خەلکی کوردستان بە گشتی داویەتی.\nسەروان ھەرکی، ئەندامی پەرلەمانی کوردستان لە فراکسیۆنی پارتی دیموکراتی کوردستان ئەوەشی بۆ ئاژانسی ھەواڵی زاگرۆس خستەروو، کە بە دلنیایەوە پرۆژەی چاکسازی جێبەجێ دەکرێت و ئێمە گەرەنتی جێبەجێ کردیمان لە سەرۆکی حکومەتی ھەرێمی کوردستان مەسروور بارزانی وەرگرتووە زۆر ماددە لە خۆ دەگرێت و رۆژی دەست پێکردنی دیار نیە، بەلام لەھەندێک شووێن دەستکراوە بە چاکسازیی کردن، ھەر کەسێک کوردستان و کوردایەتی لەلا پیرۆزبێت ئەوا پشتگیری لە پرۆژەی چاکسازی دەکات بۆ ئەوەی جێبەجێ بکرێتن، ھەروەھا ھەر کەسێکیش دژایەتی جێبەجێ کردنی پرۆژەی چاکسازی بکاتن ئەوە بدلنیایەوە نە کوردایەتی دەکاتن و نە کوردستانیشی لەلاپیرۆزە.


28/04/2012 – www.facebook.com/sekoy.anarkistan ***** sekoy-anarkistani-kurdiy-zman@riseup.net\nلایەک 28/04/2012 02/05/2012 Anarchistan ئەنارکیستان\n04.28 ڕۆژی جیهانی یاداوەری قوربانیانی کار\n28ی ئەپڕیڵ، ڕۆژی جیهانی یاداوەری قوربانیانی کار\nپرسە و یاداوەری بۆمردووان ، خەباتی ئاگراوی بۆ ژیان\nکوشتن لەپێناو سوود ڕابگرن\nقوربانیانی شارێکی ئەم جیهانە تەنیا لە ماوەی ساڵێکدا\nلە جیهاندا هەموو 15 چرکەیەك، کرێکارێك دەبێتە قوربانی کەڵەکەکردنی سوود بۆ مشەخۆران و دەسەڵاتداران\n28/04/2012 28/04/2012 Anarchistan ئەنارکیستان\nیه‌كی ئایار و چه‌ند سه‌رنجێك\nئێمه، وه‌كو سه‌كۆی ئه‌ناركسته‌كانی كوردستان (KAF)، نامانه‌وێت یادی ئه‌م ڕۆژه چینایەتییە به گێڕانه‌وه‌ی چیرۆك و به‌سه‌ر‌هاته‌كه‌ی و هه‌روه‌ها ئه‌و ده‌ستكه‌وتانه‌ی كه كرێكاران و بزووتنه‌وه‌كه‌ی، به‌ده‌ستیان هێناون، به‌سه‌ر بكه‌ینه‌وه، هه‌روه‌ها ناشمه‌نه‌وێت وه‌كو قه‌وانێكی سوواو كه هه‌موو ساڵێك له‌م ڕۆژه‌دا خۆپیشاندانێكی ئاشتیانه‌و ڕێپێوانێكی هێمنانه ، به ده‌هۆڵ و زوڕناو مۆزیك و سروودی ” ئه‌ی كرێكارانی جیهان یه‌كگرن ” یاد بكه‌ینه‌وه.\nئه‌وه‌ی كه ئێمه ده‌مانه‌وێت بیڵێین، ئه‌وه‌یه كه ئه‌م بزووتنه‌وه‌یه بۆچی له‌م ماوه دوورودرێژه‌دا هه‌نگاوێكی گه‌وره‌ی نه‌ناوه، به پرژوبڵاوی لێی وه‌ستاوه‌ته‌وه و له بری ئه‌وه‌ی كه هەنگاوی زیاتر به‌ره‌وپێشه‌وه بنێت، بگره به‌هه‌نگاوی گه‌وره گه‌وره به‌ره‌و د‌واوه ده‌گه‌ڕێته‌وه و له‌به‌رده‌م هێڕشەکانی دوژمنه چینایه‌تییه‌كه‌ییدا له كشانه‌وه‌دایه.\nئه‌مساڵ 126 ساڵی ڕه‌به‌ق به‌سه‌ر یادوه‌ری یه‌كه‌می جه‌ژنی كرێكاراندا، تێده‌په‌ڕێت، 126 ساڵ، مێژوویەكی دوورودرێژه. گه‌ر بزووتنه‌وه‌ی كرێكاران له دوای ساڵانی بیسته‌كانی سه‌ده‌ی ڕابوردووه و به‌و شێوه‌یه‌ی 1886و ساڵانی دوای ئه‌وه‌ش له‌پێشەوەچووندا بووایه، به‌دڵنییاییه‌وه ، نه‌ك هه‌ر گۆڕی دووژمنه‌كه‌ی هه‌ڵكه‌ندبوو ، بگره ئێستا له‌سه‌ر ئێسك و پروسسكی ئه‌و دووژمنه كۆمه‌ڵگه‌یه‌كی یه‌كسان و ناچینایه‌تی بنیات نابوو.\nگه‌ر چاوێك به مێژووی ئه‌و كاته و ماوه‌یه‌كیش دواتر‌دا بگێڕین، ده‌بینین گه‌رچی كۆمه‌ڵگه‌ی سەرمایەداریی له هه‌ندێك وڵاتی كه‌مدا نه‌بێت، وه‌كو ئێستا چڕبوونەوەی چینایه‌تی ( تمركز الطبقی) نه‌کردبوو، كرێكاران له زۆر شوێندا له هه‌لومه‌رجێكی خراپتر له ئێستادا كاریان ده‌كرد، زۆرینه‌یان نه‌خوێنده‌وار بوون، به ژماره‌ش له ئێستاكە كه‌متر بوون، به‌ڵام لەتەك ئه‌وه‌شدا یه‌كێتی نێوانیان به‌هێز تر بوو، شۆڕشگێڕی و لێبڕانیان له ئێستا زیاتر بوو، ده‌ستكه‌وته‌كانیشیان مه‌زنتر بوو‌ن.\nئه‌مه‌ی سه‌ره‌وه خوێندنه‌وه‌یه‌كی سه‌ره‌تاییه بۆ ئه‌و پرسە ، به‌ڵام له‌ڕاستیدا گه‌رچی جیاوازییه‌كی گه‌وره له نێوان كرێكاران ڕه‌وتی بزووتنه‌وه‌كه‌شیان له‌و سه‌رده‌مه و ئێستادا هه‌یه، به‌ڵام پرسی به‌راوردكردن كارێكی كاڵ و كرچ ده‌بێت، به‌بێ بەدەستەوەدانی ئاماره‌كان بۆ هه‌موو ئه‌و ساڵانه و ئێستاش لەتەك شیكردنه‌وه‌یه‌كی هه‌مه‌لایه‌نه‌دا.\nله هه‌موو شت گرنگتر ئه‌وه‌یه، كه ئێمه ده‌بێت له‌وه تێبگه‌ین كه بارو دۆخه‌كه به‌ته‌واوی گۆڕاوه و خودی ئه‌مه‌ش كاریگه‌یگه‌ری ته‌واوی له‌سه‌ر كرێكاران و بزووتنه‌وه‌كه‌شیان داناوه. بۆیه ئازاره‌كانیان و فشاری كار له‌سه‌ریان و هه‌لومه‌رجی كاركردنیان ته‌نها له شێوه‌دا گۆڕاوه نه‌ك له ناوه‌رۆكدا، ئەمە له‌پاڵ پێداویستییه‌كانی ژیانیاندا، كه 100 ساڵ له‌مه‌وپێش بۆ ئه‌وان ئه‌و شتانە شتی لاوەكی ژیان بوون، تەنانەت نه‌ك له ئیستادا، بەڵکو له 30 تا 40 ساڵ له‌مه‌وبه‌ر بووه‌ته پێداویستییه‌كی پێویستی ژیانیان.\nته‌نانه‌ت له سه‌رده‌می جیهانگیری و ژیان له سایەی میرایەتییە دیمۆكراتەكان و له كۆمه‌ڵگه سڤیلی (مەدەنی)یەكاندا، نه‌ك تەنیا ئازار و فشاری كار له سه‌ریان هه‌ڵنەگیراوه یا كه‌می نەكردووه، به‌ڵكو زیاتر بووه. نه‌بوونی و ژیان له‌ژێر هێڵی برسێتییه‌وه زیاتر په‌ره‌ی سه‌ندووه، تاكڕه‌وێتی و خۆپه‌رستی و نامۆبوون، پتر بووه. له‌م سه‌ره‌ده‌مه‌ی ئێستاد، جیهان بووه‌ته به‌ندیخانه‌یه‌كی سڤیلیی، به‌ندیخانه‌یه‌كی كراوه، تۆ لە چوارچێوەی سنووربەندییەكانی سەروەری چینایەتی و خاوەندارێتی تایبەت و كاریكرێگرتەدا ئازادی به‌ڵام به هۆی ته‌كنه‌لۆجیای نوێوه، هه‌ر دوور مه‌ڕۆ مۆبایه‌لفۆن، ناڤیگه‌یشنی ناو ئۆتۆمەبێل، هه‌ڵكردنی كۆمپیته‌ره‌كه‌ت ، ده‌زانرێت تۆ له كوێیت، سەردانیت بۆ یه‌كێك له ماڵپه‌ڕه‌كان نه‌ك هه‌ر ده‌زانرێت تۆ له‌كؤێوه سەردانی ئه‌و ماڵپه‌ڕه ده‌كه‌یت، به‌ڵكو كه‌ی كردووته‌وه بۆ ماوه‌ی چه‌ند چركە و خولەك و ساتێكیش لەسەر ئەو ماڵپەڕە ماویتەتەوە. زۆربه‌ی زۆری وڵاتانی ئه‌وروپی و گه‌لێك لە وڵاتانی دیکەش له‌ژێر فشاری ئه‌مه‌ر‌یكا و ده‌سگه سیخوڕییه‌كانیدا، ئه‌م وڵاتانه‌یان ناچاركردووه، كه له كاتی گه‌شتی هاووڵاتییانیاندا بۆ ئه‌مه‌ریكا، ده‌بێت پێشتر لیستی ته‌واوی ناوه‌كانی گه‌شتكه‌ران بنێرن بۆ ئه‌وان، تاكو ده‌سگه سیخوڕییه‌كانیان ته‌ماشای بكه‌ن و پاك و پیسی لێ هه‌ڵبژێرن تاوانبار و بێتاوانان- (تاوانبار لە ڕوانگەی ئەوانەوە) جیابكه‌نه‌وه، تاكو دواتر بڕیاری مافی هاتنیان بده‌ن، یا نه‌ده‌ن. ئه‌مه بێ له‌وه‌ی كه به چه‌ندین بڕیار و په‌یمان ئه‌م وڵاتانه له‌باره‌ی كاری سیخوڕیی و پشێوی ڕامیاریی و ئابووریی و كۆمه‌ڵایه‌تییەوە به‌ستراونه‌ته‌وه به‌یه‌كه‌وه، كه له ڕێگەی ته‌كنه‌لۆجیای تازه‌وه ده‌توانن ئه‌وه‌ی كه پێی ده‌ڵێن هاوكاری له‌نێوانیاندا، به زووترین كات ئه‌نجامی بده‌ن، چ سه‌باره‌ت به پشتیوانی و کۆمەکی سه‌ربازیی و ئابووریی چ سه‌باره‌ت به گرتن و ڕاده‌ستكردنه‌وه‌ی تاوانباران (تاوانبار لە ڕوانگەی ئەوانەوە). ئه‌مه سه‌رباری هه‌بوونی هه‌زاره‌ها كامیرای چاودێری و دەزگەی پۆلیسی و سیخوڕییه‌كانیان له هه‌ر وڵاتێكدا به‌تایبه‌ت وڵاتانی میرایەتی دیمۆكرات و كۆمه‌ڵگه سڤیلییەکاندا.\nهه‌ر له‌به‌ر ئه‌مانه ده‌توانین بڵێین ته‌نها پێوانه‌كان و تێگەیشتنەکان بۆ چونێتی ئازادی و سه‌ربه‌ستیمان فرەتر گۆڕاون، ئه‌گینا کرۆکی پرسەكان، كێشه‌كان هه‌ر وه‌كو خۆیان ماونەتەوە. با تەنیا ته‌ماشای ژماره و چه‌شنه‌كانی کۆیلایەتی له ئێستادا بكه‌ین؛ به‌پێی قسه‌ی A.C Grayling كه فه‌یله‌سوفێكی بریتانییه، له یه‌كێك له كتێبه‌كانی كه به ناوی The Reason Of Things له چاپی دووەه‌میدا كه لە ساڵی 2007دا چاپكراوەته‌وه، له لاپه‌ڕه 154دا له به‌شی ” کۆیلە ” دا ده‌ڵێت ” له كاتی نووسینی ئه‌م دێڕانه‌دا، له‌م جیهانه‌دا به پێوانه‌یه‌ك، کۆیلەکان له‌هه‌ر كاتێكی دیکەی مێژوو زۆرترن: 27 ملیۆن كه‌س له كه‌مپه زۆره‌ملییه‌كاندان، له‌به‌ش و بازرگانی سێكسدا، سواڵكه‌ره پرۆفێشنه‌ڵه‌كان، خزمه‌تكاران و كاره‌كه‌رانی ماڵان، ئیشكه‌ر- ئیشكه‌ر به‌خۆڕایی بێپاره بارمته‌ی قه‌رزاریین، هه‌روه‌ها له‌ژێر هه‌ڕه‌شه‌ی زۆر و مه‌ترسیدا، به پێناسه‌ی ” کۆیلەتی” – له به‌ش و كه‌رتی كشتووكاڵی، كارگه و كارخانه و كانه‌كاندا ڕاگیراون. هەروەها ژماره‌یه‌كی زۆر كه به‌شی زۆریان منداڵن و زۆریش له‌مانه بۆ بازرگانیکردن بەمرۆڤەوە ( Traficking) کۆیلە كراون”.\nڕاسته ئێستا به فه‌رمی ماوه‌ی كاركردن و ماوەی پشوو دیاری كراون، به‌ڵام له زۆربه‌ی وڵاتاندا به‌تایبه‌ت له ئه‌وروپادا هەرچەندە كاتی كاركردن زۆر درێژه، سەرەرای ئەوەش به‌شێكی زۆری كرێكاران و كارمه‌ندان یا كاتژمێری زیاتر بۆ زیادە كارده‌كه‌ن، یا كارێكی دیکەش له‌پاڵ کاری یه‌كه‌میاندا ده‌كه‌ن، تاكو بتوانن به پێداویستییه‌كانی ژیاندا ڕابگه‌ن. ڕاسته سه‌ندیكاکان هه‌ن و كرێكارانیش تاڕاده‌یه‌ك سه‌ربه‌ستن له بوون به ئه‌ندام تیایاندا، به‌تایبه‌تی له كه‌رته ده‌وڵه‌تییه‌كاندا، هه‌روه‌ها هه‌ندێكیش له كه‌رته تایبه‌تییه‌كان، به‌تایبه‌ت له وڵاته ئه‌وروپییه‌كان و ئه‌مه‌ریكا و كه‌نه‌دا و ئوسترالیا و نیوزله‌نده و ئیسرائیل و گه‌لێك شوێنی تر. به‌ڵام یه‌كه‌م : له وڵاته سكه‌ندناڤییه‌كاندا كه زیاتر له وڵاته ئه‌وروپییه‌كان جێی سه‌رنجی خه‌ڵكی كورده، سه‌ندیكاكان سه‌رجه‌می یا هه‌ره زۆری كرێكارانی وڵاته‌كه‌یان نه‌گرتوه‌تە خۆیان. ئاماره تازه‌كان پێمان ده‌ڵێن له بریتانیا ته‌نها 26.6%، له فینله‌نده له 69.2% له سوید له 68.4% له دانیمارك له 66.6% له نۆرویج 54.4% كرێكاران له سه‌ندیكاکاندا ئەندامن.  له ڕاستیشدا سه‌ندیكاكان ڕۆڵێكی زۆر گرنگیان له پێشه‌وه‌چوونی بزووتنه‌وه كرێكاراییه‌كاندا نییه، ته‌نها هه‌ر ” ئه‌زعه‌فه ئیمانه‌كه‌ن” بۆ كرێكاران و شتێكی تر نا، له باشترین باردا ئه‌وان ده‌یانه‌وێت نه شیش بسوتێت و نه كه‌باب! دووهه‌م: له‌و شوێنانه‌ی كه ئێمه به ئاگاین له جیهاندا لەنێو سەندیکا فەرمییەکاندا سه‌ندیكایه‌كی سه‌ربه‌خۆ به‌و واتایه‌ی كه خۆڕسکی نێو خواست و ئارەزووه‌كانی كرێكاران بێت و وابەستەی یه‌كێك له پارته ڕامیارییەكان یا دەوڵەت نه‌بێت، بوونی نییه. سێهه‌م سه‌ندیكاكان ناتوانن ببنه ڕێكخستنێكی شۆڕشگێڕانه‌ی وا كه هۆیه‌كانی به‌رهه‌مهێنان و په‌یوه‌ندی ئابووریی و كۆمه‌ڵایه‌تی هه‌نووكه هه‌ڵوه‌شێننه‌وه و كۆمه‌ڵگه‌یه‌كی ناچینایه‌تی بێچه‌وساندنه‌وه له جێگه‌یدا دروست بكه‌ن. باشترینیاندا كه له یۆناندایه، ئه‌وه‌تا ناتوانێت كاردانه‌وه‌یه‌كی وای هه‌بێت، كه مه‌ترسییه‌كی گه‌وره له‌سه‌ر سیسته‌مه‌كه ، نەك حكومه‌ته‌كه، دروست بكات.\nلە ئەمەریکا پاش ڕووخانی بلۆکی سەرمایەداری دەوڵەتی ڕوسییە، شاڵاوی فشارخستنە سەر سەندیکاکان و ئەندامانیان لەلایەن دەوڵەت و کۆمپانیییە تایبەتەکانەوە بەرادەیەك دەستی پێکردووە، کە ئەگەر کرێکارێك لە کاتی داواکاردنی کارێکدا بزانرێت ئەندامی سەندیکا [تەنانەت سەندیکا زەردەکانیش]ە، ئەوا ئەو کارەی پێنادرێت و تەنانەت ئەو هێرشە لەکاتی مانگرتن و ناڕەزایەتییەکاندا توندتر دەبێتەوە و ئەندامانی سەندیکاکان بەر شاڵاوی دەرکردن دەکەون. مانگرتنی کرێکارانی پۆستەچی ئەمەریکا لە ساڵی 1997دا بۆ وەڵامدانەوە بەو هێرشە بوو، کە چەند ساڵ بو دەستی پێکردبوو و تائێستاکەش بەردەوامە.\nئێمه لێره‌وه، ده‌توانین ده‌رئه‌ننجامێك به‌ده‌سته‌وه بده‌ین، ئه‌ویش ئه‌وه‌یه، كه به‌شێكی نه‌چوونه‌پێشه‌وه‌ی بزووتنه‌وه‌ی كرێكاران ده‌گێڕینه‌وه بۆ كاردانه‌وه و كۆنترۆڵكردنییان له‌لایه‌ن سه‌ندیكا و پارته چه‌پ و سۆشیال دیمۆكراته‌كان و كۆمۆنیسته‌كانه‌وه، كه له ده‌سته‌مۆكردنی كرێكاران و خه‌سا‌ندنی بزووتنه‌وه‌كه‌یاندا ڕۆڵێكی بەرجاویان گێڕاوە. بۆیه به‌ڕای ئێمه شێوه كۆنه‌كانی خه‌بات: هه‌ر له تاكتیك و ستراتیج و داخوازییه‌كانیشیانه‌وه به‌سه‌رچوون و بوونه‌ته چه‌كێكی دژه‌خۆ (دژەشۆڕش)، یاچەکی خۆكوژی بزووتنەوەی کرێکاران.\nئێمه له‌م بۆنە چینایەتییەدا بۆ ئه‌وه‌ی له گه‌مه‌ی ڕامیاریی و گۆشەگیریی و به‌سته‌ڵەكی ئایدیۆلۆجی دەسەلات و ئۆپۆزسیۆنەکانی بە چەپ و راستەوە ڕزگارمان بێت ، بڕوامان وایه كه پێویستە :\n– کۆڕ و کۆمەڵە جەماوەرییە سەربەخۆکانی خۆمان پێکبهێنین و ڕیزی چینایەتی خۆمان جیابكه‌ینه‌وه …\n– ڕێکخراوەکانمان بکەینە فێرگە بۆ ڕاهێنان و هۆشیاریبەخشینی چینایەتی و بە کولتوورکردنی سەربەخۆژیان لە پەیوەندییەکانی کاریکرێگرتە، هەرەوەزیی کۆمەڵایەتی و پێکهێنانی هاوبەشیی ئابووریی و پێکەوەژیانی ئازادانە…\n– گیڕانەوەی یاداوەری ڕۆژی یەکی ئایار بۆ سەر ڕەوتە مێژووییەکەی، بەرپاکردنی مانگرتنی گشتی و زنجیرەیی و نەچوونە سەر کار و خەباتی راستەوخۆ و سەپاندنی داخوازییەکان دوور لە چاوەڕوانی لە سەرانی سەندیکا زەردەکان و نوێنەری پارتەکان لە پارلەماندا..\n– بایکۆتی قسە و وانە ڕیفۆرمیستییەکانی پارتەکان و سەندیکا و یەکێتییە زەردەکانی سەربە دەسەڵات و بەکاربردنی بڵنگۆکان بۆ بیروراگۆڕینەوە و پیشنیارکردنی ئایدیاکانی ئازادیخوازیی و ئاراستەکردنی کۆمەڵگەی ناچینایەتی …\n– بەرزکردنەوەی داخوازییە کۆمەلایەتیی و رامیارییەکان شانبەشانی داخوازییە ئابوورییەکان و کۆمەڵایەتیکردنەوەی بزووتنەوە نارازییەکان و گرێدانەوەیان لە تۆڕی کۆمەڵایەتی فراوان و سەرتاسەریدا …\n– گۆڕینەوەی ئەم ڕۆژە لە جەژن و پشووی گۆشەگیرانەو سەیران و میتینگی مەینۆشینەوە بۆ ڕۆژی ناڕەزایەتی و هاتنەمەیدان و خرۆشانی جەماوەری و سەندنەوەی بەرێوەبەرایەتی کۆمەڵگە و جێگیرکردنەوەی بەرە بەرەی سیستەمی نامرۆڤانەی ئێستا بە هەرەوەزی و خۆبەڕێوەبەرایەتی کرێکاریی و خۆجێیی (لۆکاڵی) گوند و گەڕەکەکان و شارەکان….\n– بەکاربردنی شێوازی نوێ لە زیندووراگرتنی ئەم ڕۆژە و گواستنەوەی ناڕەزایەتییەکان بۆ سەنگەرەکانی دیکەی خەبات؛ لەوانە شانۆ و موزیك و گفتوگۆی بەکۆمەڵی سەرشەقامەکان…\n28 ی ئەپڕێڵی 2012


جوغرافیای نەتەوەیی و جوغرافیای شۆڕش\n14:26 - 1 بەفرانبار 2716\nنەتەوەی کورد لە خاکی نیشتمانی خۆیدا بەرەوڕووی هێرشی بێگانە و دەستبەسەرداگرتنی خاکەکەی و ماڵوێرانی و کاولکاری بۆتەوە و سەدان ساڵە کە لە پێناوی دووبارە بەدەستەوەگەرتنی چارەنووسی خۆیدا خەبات دەکا.\nبە درێژایی دەیان ساڵی ڕابردوو و بگرە نزیک بە سەدەیەکە، بەتایبەت لە ئێراندا ئەو چەواشەکارییە مێژووییە دەکرێ کە هەموو نەتەوەکان لە ئێراندا مێژووی هاوبەشیان هەیە و بە ئاشتیانە لە پەنا یەکدا ژیاون! ئەمە لە کاتێکدایە کە نەتەوەکانی تورک و کورد و عەرەب و بەلووچ و تورکمەن، بەردەوام سەرکوت کراون و زۆرجاریش قڕ کراون. ئەم مێژووە هاوبەش نیە لە نێوان نەتەوەی باڵادەست و نەتەوەی ژێردەستدا، بەڵکوو دوو ڕووی مێژوویەکە، ڕوویەکی ستەمکاری و ڕوویەکی ستەملێکراوی!\nلە نێو نەتەوەی کورددا، بە درێژایی و پانایی خاکی کوردستان، ئەم نەتەوەیە بەرەوڕووی ستەم و کاولکاری بۆتەوە و جوغرافیا نەتەوەییەکەی لە ماکۆ و سەڵماسەوە بگرە تاکوو ئیلام و شارە کورد نشینەکانی خوارتر، دەگرێتەوە. بەڵام شۆڕشێک کە بەرپا بووبێ، سەرتاسەری ئەم جوغرافیا نەتەوەییەی نەگرتۆتەوە و لە ئێستاشدا ڕاسانی ڕۆژهەڵات لە سەرەتاکانیدایە و هێشتا جوغرافیایەکی بەربڵاوی لەبەردەمدایە کە بخزێتە نێویەوە. جیا لەوەی کورد لە شارەکانی تاران و قەزوین و ئیسفەهانیش هەن و بەتایبەت لە باکووری خوراساندا بە سەدان هەزار کەسن کە دەسەڵاتدارانی ئێران لە خاکی خۆیان دەریان کردوون و دووریان خستوونەتەوە.\nکە ئاوڕ لە خەبات و سەرهەڵدانی نەتەوەیی کورد دەدەیتەوە، جوغرافیای نەتەوەیی و جوغرافیای شۆڕشەکەی لە بڕگە جیاوازەکانی مێژوودا، بە هۆکاری جۆربەجۆر هاوتا نەبوون و جوغرافیای شۆڕشەکەی هەموو جوغرافیای نەتەوەییەکەی دانەپۆشیوە. لەولاشەوە، دوژمنی سەرەکیی کورد، ڕێژیمی سەرەڕۆی تاران، بەردەوام هەوڵی داوە کە جوغرافیا نەتەوەییەکەی کورد هەڵوەشێنێتەوە و لێکیان داببڕێ و لە شۆڕشیان دوور بخاتەوە.\nهێزی پێشمەرگەی کوردستان، مەشخەڵداری شۆڕشە و ئەرکی سەرەکیی پێشمەرگە بووە کە بە درێژایی دیرۆکی سەرهەڵدان، مەشخەڵی شۆڕش بباتە هەموو قوژبنێکی نیشتمان. بەڵام لە ئێستا و لەم سەدەیەی نوێدا و بە هەزاران ئاڵوگۆڕ لە بناخەکانی زانیاری و تێگەیشتنی کۆمەڵگا و ئامرازەکانی پێوەندی و .... ڕوویان داوە و بەتایبەت لە ڕاسانی نوێی ڕۆژهەڵاتدا، جیا لە پێشمەرگە، ئەرکی بەشەکانی دیکەی کۆمەڵگاشە کە مەشخەڵانی شۆڕش پر ڕووناکی و بەگوڕ و تینتر بکەن.\nشۆڕشی نەتەوەیی دێموکراتیک، شۆڕشێکە بۆ ئەوەی هەموو چین و توێژەکانی کۆمەڵگای کوردستان بە ئاسوودەیی بژین و شۆڕشێکە بۆ وەدەستخستنی ئازادی بۆ هەموو بەشەکانی کۆمەڵگای کوردستان.\nشۆڕشی نەتەوەیی دێموکراتیک، شۆڕشێکە لە پێناوی سەلماندنی کەرامت و بوونی نەتەوەییدا و بۆیە بە دۆزینەوەی ڕێگا و میکانیزمی بەشداریی هەمەلایەنە دەتوانێ گەشەدارتر و لە سەرکەوتن نزیکتر بێتەوە. ڕاسانی ڕۆژهەڵات دەبێ هەنگاو بە هەنگاو و قۆناغ بە قۆناغ، جوغرافیای شۆڕش و جوغرافیای نەتەوەیی هاوتا بکاتەوە.


رێک کەوتن ! – Standard Kurd\nلەلایەن ستاندار Posted on نیسان 3, 2019 1132 جار بینراوە 0 سەرنج\nھەواڵی رێککەوتنی یەکێتی و پارتی راگەیەندرا و بەو پێیەش یەکێتی بەشداری حکومەت دەکا. بێگومان لەم بارودۆخە رێککەوتن پێویستە، چونکە ھەلومەرجەکان ئەو رێککەوتنە دەخوازن. بەڵام ئایا بەشداریکردنی یەکێتی لە حکومەت دەبێتە مایەی چارەسەری تەواو، رێگەخۆشکردن بۆ چارەسەر یان ھەڵپەساردنی کێشە بنەڕەتیەکان؟ ئاشکرایە بەبێ یەکێتی ئاسان نییە حکومەت پێکبھێندرێ و بەشێوەیەکی ئاسای کاروبارەکان بەرێوەبچن، بەڵام خۆ ناکرێ بارودۆخی کوردستان ھەر بەو شێوە ناسەقامگیر و نا ئاساییە بمێنێتەوە. ئەگەر لەمڕۆ بەدواوە کاربکرێ بۆ جێگیرکردنی سیستمی پەرلەمانی، لەم خولەی پەرلەمانەدا پڕۆژەی دەستور ھەمواربکرێتەوە، بخرێتە ریفراندۆم لەلایەک و لە لایەکی دیکەش لێک جیاکردنەوەی دەسەڵاتەکان و بەھێزکردنی دامەزراوەکانی حکومەت و نەھێشتنی سیمای دوو ئیدارەیی بەرنامەی کاربێ دیارە ئەم وڵاتە قۆناغێکی گەورە دەبڕێ و دەکرێ سەرکەوتنێکی مێژوویی تۆماربکەین، بەڵام بەپێچەوانەوە کێشەکان لە ژێرەوە وەکو خۆیان و بگرە بەتەشەنەکراویش بمێنەوە و دوای سێ ساڵ و نیوی تر دەبێ ھەمان بالۆرە لێ بدەینەوە. ئەو کات لە جیاتی سەرکەوتن رێک کەوتن تۆماردەکەین. دەبێ لەبیرمان نەچێ رێککەوتن دوو مانای ھەیە یەکیان ئەوەی ئەمڕۆ لە نێوان یەکێتی و پارتی باسی لێوەکراوە یەکیشیان بە رێکی کەوتنە، کەوتنیش ھەر کەوتنە رێک بکەوێ یان نا رێک بکەوێ. ئەگەر ئەو رێککەوتنە ھەنگاوی تری بەدواوە نەبێ من لە ئێستاوە دەڵێم ئەوە نا رێک کەوتنە تەنانەت ئەگەر رێککەوتنیش بێ.\nبڵاوکراوەی پێشووچی لە کایەی سیاسیی ھەرێمدا دەگوزه‌رێت؟\nبڵاوکراوەی نوێترنوێترین زانیاری لە بارەی بەشداریکردنی کۆمەڵ لە حکومەت


سەرەتا»جۆراوجۆر»گشتی»خراپترین کات بۆ شەحن کردنەوەی مۆبایلەکەت ئەم کاتەیە\nزۆر کات لەشەواندا پێش خەوتن مۆبایەلەکەمان بە شەحنەوە دەکەین بۆ ئەوەی بەیانیان مۆبایلەکانمان پڕ شەحن بێت.\nلێرەدا دوو شت هەیە:\nیەکەمیان ئەگەر تۆ نیازت هەیە مۆبایەلەکەت لە 2 ساڵدا بفرۆشیت واتە ئامادە نیت لە 2 ساڵ زیاتر مۆبایلێکت پێبێت ئەوا کێشە نابێت لە هەر کاتێکدا مۆبایلەکت شەحن بکەیتەوە چونکە مۆبایلەکەت ناگاتە ئەوەی زیان بەر پاتریەکەی بکەوێت.\nبەڵام ئەگەر دەتەوێت بۆ ماوەیەکی زۆر مۆبایلەکەت لەلات بمێنێتەوە ئەوا پێش هەموو شتێک پێویستە ئەوە بزانیت کە زۆر شەحنکردنی مۆبایل دەبێتە هۆی لەدەستدانی ئایۆنی لیسیۆم لە پاتری مۆبایلەکەدا.\nئەمەش دەبێتە هۆی لاوازبوونی پاترییەکەی، بۆیە پێویستە ماوەی شەحنکردنەوەی مۆبایلەکەت دیاریکراو بێت، هەرکاتێک مۆبایلەکەت شەحنی تەواوی وەرگرت. بە زوویی لە شاحینەکەی بکەرەوە، ئەمەش ئەوە دەگەیەنێت شەحنکردنی مۆبایلەکەت لە شەودا زیانی زۆر بە پاتری مۆبایلەکەت دەگەیەنێت.\nوەرگێڕانی: شاد ئازاد-دواڕۆژ\nبابەتەكانی پێشووترئایا زانیوتە google چاودێریت دەکات کە سەیری چی دەکەیت و چی دەڵەیت و تۆماری دەکات!\nبابەتی دواتر رووت چیە و سوود و زیانەکانی چین و بۆچی بەکاردێت ؟!\nکچێکی تەمەن ۲۱ ساڵ کوێر دەبێت بەهۆی یاری کردن بە مۆبایلەکەی\nماڵپەری ماشابڵی بڵاویکردۆتەوە ::: کچێکی خەڵکی چین بەهۆی یارییکردنی زۆر و لە ڕادەبەدەر بە مۆبایلە زیرەکەکەی،…


مروچی : 2 آبان , 1400\nمولانا عبدالحمید ماں زاهدان ءِ جمعه نمازے دیوانءَ:\n| ماﮟ: 02 08 1400\nشیخ‌الاسلام مولانا عبدالحمید ماں زاهدان ءِ جمعه نمازے دیوان ءَ (۳۰ مهرماه ۱۴۰۰/ 23 اکتوبر 2021) «نێکێن تب» ءَ را شه مهتر رسول الله صلّی‌الله‌علیه‌وسلم ءِ مهمترێں کارکرد حاصلاں زانت ۆ گۆں اشاره به وش تبی ءِ پراهی ءَ ماں اسلام ءَ لهتێں نمونگ شه چاگردی وش تبیانءَ ماں اسلام ءَ بیانِ کرت.\nپه زاهدانِ اهل‌سنتے جمعه‌وے پیشنمازے کارگسے هال‌رسانی‌ئے بنجاهے سرهالا، شیخ‌الاسلام مولانا عبدالحمید پد شه اے آیتے وانگ ءَ «قُلْ هَٰذِهِ سَبِيلِي أَدْعُو إِلَى اللَّهِ عَلَىٰ بَصِيرَةٍ أَنَا وَمَنِ اتَّبَعَنِي وَسُبْحَانَ اللَّهِ وَمَا أَنَا مِنَ الْمُشْرِكِينَ» [یوسف: ۱۰۸] درشان کرت: الله تعالی ءَ پیغمبر صلّی‌الله‌علیه‌وسلّم ءِ سبب ءَ بےمٹێں داب ۆ سنت ۆ وش تبی په انسان ءَ دێم داتگ که په انسان ءِ سۆبمندیءَ ماں اے دنیا ۆ آ دنیا ءَ پایدگ دار اِنت.\nواجه ءَ گوشت: مهتر رسول الله صلّی‌الله‌علیه‌وسلّم ءَ گهترێں تبءَ را یات داتگ. تیوگێں دۆد ءُ ربێدگانی خوبی شه انبیا، آسمانی‌ئێں وحی ۆ هاس قرآن مجید ۆ پێغمبر صلّی‌الله‌علیه‌وسلّم ءِ سنت ۆ تعلیمان اَنت. چوناهی ءَ دنیاءِ تیوگێں جوانێں دۆداں شه اسلامءِ دۆداں اثر گپتگ.\nزاهدان ءِ جمعه ءِ امام ءَ وتی هبرانی دێمتر ءَ لهتے شه اسلامءِ تعالیمان ءَ بیان کرت ۆ گوشتِ: رسول الله صلّی‌الله‌علیه‌وسلّم په راستی ۆ راست گوشگ ءَ سکّ سۆگه کرتگ. راستی شه تب ءِ مهمێں اصلان اِنت. راست گوشانی دل سالم اِنت. درۆگ انسان ءَ شه الله ءَ دورَ کنت.\nواجهءَ درشان کرت: یک دگرے شه پێغمبر ءِ تعلیمان صله رحمی ۆ نێکی گۆں پت ۆ مات ۆ دگه سیادانِ اِنت. همےپێم نێکی گۆں همسایگاں شه رسول الله صلّی‌الله‌علیه‌وسلّم ءِ بےجۆڑه‌ئێں تعالیمان اِنت. اسلامی دۆد ما را یات ءَ دنت که گۆں همسایگان نێکی کن اێں.\nدارالعلوم زاهدان ءِ سرمسترءَ «ناجۆڑے نیاد ءَ» را یکے شه اسلامی دین ءِ تعالیمان زانت ۆ گوشتِ: پێغمبر صلّی‌الله‌علیه‌وسلّم ءَ اسلامی امت ءَ را دلبڈی داتگ که په نادراهانی نیاد ءَ برو اَنت. حدیث ءِ تها آتگ که اگاں شما سهب ءَ په ناجۆڑے نیاد ءَ برو اِت الله تعالی هپتادهزار فرشته ءَ فرمانَ دنت که تاں شپ ءَ په شما دعای خیر کن اَنت ۆ اگاں شپ ءَ په نادراهے نیاد ءَ برو اِت تاں سهب ءَ هپتادهزار فرشته په شما دعای خیر ءَ کن اَنت.\nزاهدان ءِ جمعه ءِ خطیب ءَ وتی هبرانی دێمتر ءَ گوشت: باید مئے چم ۆ زوان ۆ تیوگێں ڈڈر پاک بیت. هچ کسَے مال ۆ ناموس ءَ په بدی سێل مه‌کن اێں. گۆں هچ کس ءَ کێنگ مه‌کن اێں. پهکێں دادان ءَ شه الله ءِ نێمگ ءَ زان اێں.\nزاهدان ءِ جمعه ءِ امام ءَ وتی هبرانی گڈسرا گوشت: ما امێتوار اێں الله تعالی مسلمانان ءَ قرآن ۆ اسلام ۆ پێغمبر صلّی‌الله‌علیه‌وسلّم ءِ سیرتے سرا تپاک دنت که آوانی ردءَ قوم گرایی ۆ بیجائێں ترندی رد انت ۆ پراهدلی ۆ مدارا پسند اِنت.


Wednesday, 10.23.2019, 20:42\nبە بۆچوونی من ئەو بڕیارەی ترەمپ هەر بەتەنها هی خۆی نیە بەڵکو بڕیاری کەسانی ترە کە لەسەرووی خۆیەتی. ئیتر خۆشی بێت یان ناخۆشی دەبێت جێ بە جێی بکات. نەوەك لە ووڵاتانی ڕۆژئاوا بە بێ ڕاوێژکار و بە بێ بڕیاری دەوروبەرەکەی مەحاڵە سەرۆك یاخود سەرۆك وەزیران لەسەر هەندێ بابەتی هەستیار کوتووپڕ بڕیاربدات.\nلە دەستپێك زۆر لە ووڵاتانی ڕۆژئاوا ڕێگایان بە گەنجە موسوڵمانەکان دا بگەڕێنەوە سوریا بەو هیوایەی ڕژێم بڕووخێنن. ئەمە هەڵەی گەورەی ووڵاتە ئەوروپیەکانە ڕژێم بڕوخێ بۆ کێ؟ بێ ئاگا لەوەی بزانن موسوڵمان چ ڤایرۆسێکە.موسوڵمانی میانڕەو لەمەی ئەردۆگانی خوێن مژ،\nدوای ئەوەی داعش دروست بوو سەربازانی هەندێ ووڵات ڕاستەو خۆ چوونە نێو خاکی سوریا سەڕەڕای هێزی ئاسمانی. یەکێ لەوانە ڕوسیا بوو، ئەو نەوت و گازەی ژێر خاکی سوریا بۆ ساڵانێکی دووروو درێژ بە ڕەسمی هی ڕوسیایە. ئێمە نازانین لەم دوایانەش چ گرێ بەستی تر کراوە لە بەرژەوەندی ڕوسیا. ئەمریکا لە زووەوە بەم ڕاستیە گەیشتووە ڕووسیا خاوەنی ڕاستەقینەی سوریایە، ڕوخانی ئەسەد مەحاڵە دەرچوونی ڕوسیاش لە سوریا مەحاڵە. تەماشای ئەو گرتە ڤیدیۆیە بکە چ سوکایەتی بە ئەسەد دەکرێت لە نێو خاکی سوریا،\nدوو ڕێگا لە بەردەم ئەمریکا مایەوە یاخود ڕۆژگارێ شەڕی ڕوسەکان بکات یاخود لە سوریا دەرچێت. ترەمپ ڕێگای دووەمی گرتەبەر، ئێستا ترەمپ دەڵێت هەندێ هێز دەهێڵینەوە بۆ پارێزگاری بیرە نەوتەکان بە بۆچوونی من درۆدەکات بیرە نەوتەکان و هەموو ڕۆژهەڵاتی سوریا دەخاتە ژێر کۆنترۆلی تورکیا. ئەمریکا هیوایەی وایە شەڕی گەورە تر لە ناوچەکە ڕووبدات، بە بۆچوونی من سیاسەتمەدارانی تورك هەروا بە ئاسانی خۆیان ناخەنە تەڵەی ئەمریکا شەڕی ڕوسەکان بکەن. لەم ناوە بەدبەختیەکە بۆ ئێمەیە، هیوادارم ترەمپ لابدرێت و جینۆسایدی کوردان دەست پێ نەکات و سیاسەتمەدارانی ئەمریکا ڕێچکەی سێهەم بگرنە بەر و بۆ نووسینەوەی دەستوورێك لە بەرژەوەندی خەڵکی سوریا و جیهان بێت. لەوکاتەی داعش دروست بوو کابرایەکی ئەرمەنی ٨٧ ساڵان ووتی کورد چاکە دەست بخەنە ناو دەست ئەسەد ووتی مەحاڵە تورك هەروا وەك تەماشاکەر بووەستن.


سه‌رۆكی نوێی په‌رله‌مان 13 ده‌ستگیركراوی خۆپیشاندانه‌كانی ئازادكرد\nهەواڵ / عێراق :: 18/09/2018 :: 140 جار بینراوە\nدوای ئه‌وه‌ی ئه‌مڕۆ ده‌سته‌ی سه‌رۆكایه‌تی په‌رله‌مان سه‌ردانی پارێزگای به‌سڕه‌یان كرد، په‌رله‌مانتارێكی عێراقی رایده‌گه‌یه‌نێت: نووسینگه‌ی سه‌رۆكی په‌رله‌مان و لایه‌نه په‌یوه‌ندیداره‌كان 13 ده‌ستگیركراوی خۆپیشاندانه‌كانی به‌سڕه‌یان ئازادكردووە.\nمحه‌مه‌د كه‌ربوولی په‌رله‌مانتار و سه‌رۆكی حزبی حه‌ل، له تویتێكدا ده‌ڵێت: "به هه‌ماهه‌نگی له‌لایه‌ن نووسینگه‌ی محه‌مه‌د حه‌لبوسی سه‌رۆكی په‌رله‌مان و فه‌رمانده‌ی پۆلیسی به‌سره و سه‌رۆكی دادگای پیاچوونه‌وه‌ی به‌سڕه، توانرا 13 ده‌ستگیركراوی خۆپیشاندانه‌كان ئازاد بكرێت".\nهاوكات بەپێی تویتەكە: هه‌موو لایه‌ك جه‌ختیشیان كردووەته‌وه له‌سه‌ر خێراكردنی ئازادكردنی سه‌رجه‌م ده‌ستگیركراوه‌كانی تر، له هه‌لومه‌رجی ته‌واوبوونی رێوشوێنه پێویسته‌كان.\nپێشنیوه‌ڕۆی ئه‌مڕۆ سێشه‌ممه، محه‌مه‌د حه‌لبوسی سه‌رۆكی په‌رله‌مان، به‌سه‌رۆكایه‌تی ده‌سته‌ی سه‌رۆكایه‌تی په‌رله‌مانی عێراق، هه‌روه‌ها شاندێكی فراوانی په‌رله‌مانیی و حكومی به‌سه‌ردانێك گه‌یشته پارێزگای به‌سڕه و له‌گه‌ڵ به‌رپرسان و چین و توێژه‌كانی ئه‌و پارێزگایه‌دا كۆبووه‌وه.


یەكێتی كۆنگرەی كرد\nد. بەختیار ئەمین بارام\nئەمڕۆ چینێكی زۆری گەلەكەمان چاوەڕوانی كۆنگرەی تازەی یەكێتی نیشتمانییەو پرسیارێكی زۆر هەیە ئایا گۆڕانكاری لەكەسانی سەری هەڕەمی ئەم حیزبەدا دەكرێت؟ ئایا پڕۆگرام‌و بۆچونی ئەم حیزبە گۆڕانكاریی‌و پێشكەوتن بەخۆیەوە دەبینێت؟\nچینەكانی یەكێتی پێكهاتون یەكەم لەچینی پێشمەرگە دێرینەكان كە ئەمڕۆ زۆربەیان خۆیان دور ڕاگرتوە لەم سیاسەتەی ئەمڕۆ ی یەكێتی‌و بەشێكیان تەواو لە ناو دەرەوەی یەكێتیین‌و بەشێكی تریان لەناو ئۆرگانە سیاسی‌و سەربازیەكەدان‌و ناڕازین لەم سیاسەتە، چینی دووەمی یەكێتی بریتین لەو چینەی كە لەنەوەدەكاندا پەیوەندیان كردوەو كە لەناو ڕێكخراوەكانی حیزبدا كار دەكەن و زۆربەیان وەكو كادێرو لەپلەیەكی مام ناوەندیدا كار دەكەن ئەمانیش لەژێر فشاری حیزب لە لایەك فشاری مۆڕاڵ‌و كۆمەڵگا گیریان خواردوەو تامەزرۆی گۆڕانكاریەكی نیشتمانی ڕاستەقینەن كە لە ناو حیزبدا بكرێت‌و لەم قەیرانە دەرچن.\nچینێكی تریان چینی سەركردایەتیە كە بەڕای من دوو بەشن چینێكیان كە خەڵكی شارن‌و پەیوەندی‌و ژیانی ڕاستەوخۆ ی ڕۆژانەیان لە گەڵ كەسانی خەڵكی شاریاندا هەیەو ئەمە وایكردوە كە ئەمان بەئاشكرا خۆیان دوورە پەرێز بگرن لەو گەندەڵیە گەورانەو نایانەوێت پێگەی كۆمەڵایەتی خۆیان ئیحراج‌و لەق كەن لەناو كەس كاریاندا.\nئەوەی ئەمێنێتەوە چینێكی بچوكن كە دوورن لەمۆڵگە وهۆز و شاریان‌و بەبێ هیچ ئیعتیبارێك‌و ڕێزێك مامەڵە لەگەڵ خەڵكی ئەو شارانە ئەكەن كە تیا ئەژین‌و هەرچی كاری زۆر بەدی كەئەمڕۆ حیسابە لەسەر یەكێتی ئەمانە ئەیكەن لەكاری مافیاگەری‌و سەرانەو تۆقاندن‌و قاچاغچیەتی.\nلە ١٩ی مانگی یەكدا كاتێك ئەو كۆمەڵە چەتەیە پەلاماری بەندەیان دا لەو ڕۆژەداو ڕۆژانی دواییدا كۆنگرەی یەكێتی كراو یەكێتی زۆر بەڕون‌و ئاشكرا وتی نا بۆ ئەو چینە.\nتاكە دێڕێك نەبوو لە هەموو میدیاكانی یەكێتی دیفاع لەو چینە بكات، هەتا تاوانبارانیش خۆیان بێ دەنگ بوون و كاسە ژەهرەكەیان نۆش كرد، بەندە تەواوی پشتگیری هەبوو لە ئاسایش‌و دەزگای زانیاری‌و مەڵبەندیش كە خۆم بەتەنیا سەردانی هەر سێ شوێنەكەم كرد، ماڵباتی تاڵەبانی شەرمەزار بون لەو كارە قێزه‌ونە، بەڵام لەبەر ئەوەی تاوانبار نەكرێن كە ئەوان لەپشتی منەوەن هاتن‌و بێ دەنگیان هەڵبژارد، بەڵام هەر هەمویان هاو خەم‌و هاوسۆزم بوون لە پەیوەندی تایبەتدا.\nبەڵێ لەو ڕۆژەدا یەكێتی كۆنگرەی كردو بە تەنها دێڕێكیش خۆی تێوە نەگلان لەو كارە ناشرینەداو كۆنگرەی خۆی ئەنجامدا كە لەگەڵ چاكسازیی دوركەوتنەوەن لەگەندەڵی و مافیاگەری.\n2 من‌و حاكم


ئایا ئەبێ جنێوى سوک بەوەزارەتى تەندروستى وحکومەت بدرێ تا وەڵامى هەبێت… د.محمد امین علی عمر : چاوی گەل\nنوسەر : chawigal لەبەرواری : تشرینی دووهەم - 28 - 2017\nشەوى سێ شەممە ڕێکەوتى چواردەى نۆڤەمبەرى ساڵى دووهەزارو حەڤدە سەردانى نەخۆشخانەى فریاکەوتنى سلێمانیم کرد وەک هاوەڵى نەخۆش ، نەک وەک پزیشکێکى نەشتەرگەر سەر بەوەزارەتى تەندروستى ، ئەوەى من بەچاوى خۆم بینیم ، چ وەک پزیشک ، چ وەک هاوەڵى نەخۆش قابیلى قبوڵ نییەو لەگێڕانەوە نایەت ؟ .\nئامانج لەبینینى نەخۆش چاکبوونەوە نەبوو ، وەک لەوەى خۆدەربازبوون بێت لەبەرپرسیارێتى ئەخلاقى پزیشکى ؟ ئامانج لێى هەڵخەڵەتاندن وچاوبەستى نەخۆش وهاوەڵەکەى بوو لەلایەن وەزارەتى تەندروستى ببورن لەلایەن کحومەتى هەرێمى کوردستان ، ئەوحکومەتەى لەکۆى چەمکەکانى ژیان شکستى هێناوە .\nلەچ بارودۆخێکدا بینیوتانە ڕاپۆرتى پزیشکى سەرەتایى کەدەزگاى پۆلیس ودادگاکان پشتى پێدەبەستن لە یەکلابوونەوەى هەندێک لەکێشەکان بوونى نەبێت ؟ ئێستا لەنەخۆشخانەی فریاکەوتنى سلێمانى کەلۆدى یەک ملیون هاوڵاتى لەسەرە بوونى نییە ؟ ئەمە ئەوپەڕى داڕووخانى سێکتەرى تەندروستى یە ؟ ئەگەر ئێوەى پاڵەوانى حیزب تواناى بەڕیوەبردنى کەرتێکى هەستیارى وەک کەرتى تەندروستیان نی یە ؟ بڕۆن وازبێنن ؟ بەرۆکى پزیشک و کارمەندانى تەندروستى بەردەن .\nلەمێنتاڵتى وناخى ئێوەى بەرپرسانى حیزبى تەندروستى وحکومى سەرەتاکانى ئەلف وبێى بەڕیوەبردنى تەندروستى و نەخوشخانەکان بەدی ناکرێت ، بەهەموو پێوەرەکان لەزانستى تەندروستی بێئاگاو نەزانن ، تکاتان لێدەکەین تەنیا بۆ جارێک وەک مرۆڤ بیربکەنەوە ، چیدى ژیان وتەندروستى کۆمەڵانى خەڵک و ژینگە تێکەڵ بەبازرگانى مەکەن ؟ بەڕێوەبردنى تەندروستى زانستە نەک بازرگانى ، تەندروستى میللەتێک مەخەنە مەترسیەوە لەبەر گیرفانى ئەم کاک و ئەوخاڵ و ئەو مام ؟ .\nبۆ زانیارى ، خزمەتگوزارى تەندروستى لەو دۆخە داڕوخاوەى دواى ڕاپەرین سەدقاتى ئێستا باشتر بووە هەر لەبەر ئەوەى کەرتى تەندروستى بەبازرگانى نەکرابوو .\nئەوەى ئەگوزەرێ دوور و نزیک پەیوەندى بەلایەنە مرۆڤایەتیەکەى زانستى پزیشکیەوە نەماوە ؟ دوور و نزیک پەیوەندى بەمافى نەخۆش و زانستى بەڕیوەبردنى تەندروستی و نەخۆشخانە نەماوە ؟ بەبۆچوونى من لەئێستادا شتێک نەماوە بەناوى وەزارەتى تەندروستى وخزمەتگوزارى پزیشکى وتەندروستى .\nئەوەى من بینیم شکاندنى شکۆى نەخۆش وهاوەڵەکانێتى ، شکاندنى شکۆى سامانى مرۆیى تەندروستى یە بۆ پیشەکەى ، شکاندنى شکۆ وتەندروستى گشت کۆمەڵگایەکە بەهەموو چین وتوێژەکانیەوە .\nزۆر لەمیژەوە بەهەموو شێوازێک ” بەنوسین ، بەیاداشت ، بەتوێژینەوە ولێکۆڵینەوەى زانستى ، بەتاوتوێکردنى بارى تەندروستى لەگەڵ بەرپرسان ” هۆشدارى خراپى ڕەوشى تەندروستی کوردستانمان بۆ دەسەڵاتى سیاسى وحکومڕانى هەرێمى کوردستان ڕوونکردۆتەوە .\nئاماژەمان بەنەبوونى سیاسەتیکى تەندروستى گونجاو داوە ، ئاماژەمان لەخراپ مامەڵەکردنى بەرپرسانى وەزارەتى تەندروستى و ودەزگاو دامەزراوە لاوازەکانى داوە بەرامبەر بەپرسى تەندروستى هاوڵاتیان ، بەداخەوە مێش میوانیان نەبووە ، تەنانەت تاکە هەڵوەستیەکیان لەسەر ئەو هۆشداریە زانستایانەى ئێمەمانان وشارەزایانى تەندروستى نەکردووە بۆ باشکردنى ڕەوشى تەندروستى وگەڕانەوەى شکۆ بۆ سێکتەرى تەندروستى وکۆمەڵانى خەڵک .\nلەوە ئەچێت تاجنێوى سوک بەحکومەت ووەزارەتى تەندروستى نەدەیت نەکەونە کاردانەوە وەڵام ، بەڵام سەرەڕاى ئەوەش ئێمەى پزیشک وکارمەندى سێکتەرەکە خۆمان بەدوور دەگرین لەڕەخنەى نابەجێى سوک وناشرین وئابڕووبەر ، ئێمە دادوەرنین تابەوردەکارى گەندەڵیە ئابووریەکاندا بچین کەسەبەبکارى گشت شکستەکانى کەرتى تەندروستیە ، ئەوە هەڵدەگرین بۆ مێژوو داهاتوو کاتیک یاسا سەروەر بێت .\nلەم شەوانەدا پۆستیکى بەڕێوەبەرى گشتى فەرمانگەى تەندروستى سلێمانیم بینى کەبەڕاستگۆیانە باسى بارودۆخى تەندروستى دەکرد ، بەڕاستى بەزەیم پێداهاتەوە ، باس لەوە دەکات ” مقیم مانى گرت مقیم ئەقدەم فشارى کەوتە سەراقدەمى هەناوى زووهاتن هاوکاریەکیان وەرگرت جراحەو کسور هاتن تەهدیدیان کرد هاوکاریەکیان وەرگرت ……………….بەقەدەر هەموو موقیم ئەقدەم لەئێوارەوە خەریکم جارێ هیچم بۆ نەکراوە بێ وەعدى نییە ڕووى وەزعەکە ڕەش بێت ئەوەندە داواى پارەمان لەخەڵک کرد ڕەزامان قورس بووە ……….. دواتر دەنووسێت ئەم پرۆسەى پارە تەوزیعکردنە لەدوو ساڵى ڕابردوو هەمووى خەتاى من بوو پینەوپەڕۆى کێشەکانم پێ کرد حەللى جەزریمان نەکرد هەوڵ دەدەم هاوکاریەکى مقیم بکەم هەرچونێک بێت ……هتد .\nئەم پۆستە ئەگەر مانایەکى هەبێت ، ماناى ئەوەیە نەک سیستمى تەندروستى خراپ و لاوازە ، بەڵکۆ شتێک نییە بەناوى سیستمى تەندروستى ، شتیک نییە بەناوى پێشڕەوایەتیەکى تەندروستى کاریگەرو سەرکەوتوو ، شتێک نییە بەناوى دارایى وئابوورى تەندروستى ، شتێک نییە بەناوى دابەشکردنى دەسەڵات وکار وبەرپرسیارێتى سەرەڕاى بوونى جێگرێک وچەند یاریدەدەرێک ، هەموو دەسەڵاتە کارگێڕى ودارایى و زانستیەکان خراونەتە سەبەتەى حیزبە دەسەڵاتدارە بازرگانەکانەوە .\nسێکتەرى تەندروستى سێکتەرێک نییە بەسواڵ وسەدەقەى خەڵکى بڕوات بەڕێوە ! بەڕێوەبەرى گشتى لەپۆستەکەیدا ئاماژە بەوە دەکات ” ئەم پرۆسەى پارە تەوزیعکردنە لەدوو ساڵى ڕابردوو هەمووى خەتاى خۆى بووە ، لەبرى چارەسەرى ڕیشەیى پینەوپەڕۆى کێشەکانى کردووە ” ئەم پرۆسەى پارە تەوزیعکردنە خۆى لەخۆیدا نایاساییە ودژ بەبنەما زانستیەکانى بەڕیوەبردنى تەندروستیە .\nئەمە جۆرێکە لەسڕکردن وهەڵخەڵەتاندنى پزیشک وکارمەندان بۆماوەیەکى کاتى نەک هەتاهەتا ، سێکتەرى تەندروستى بەدابەشکرنى پارەى لابەلا ناڕوات بەڕێوە ، بەڕێوەبردنى دارایى تەندروستى یەکێکە لەبنەما سەرەکیەکانى بەڕیوەبردن کەپێویستى بەهەڵسەنگاندنى زانستى سەرچاوەکانى داهات وچۆنێتى خەرجکردنى هەیە ، پێویستى بەکەسانێکە تۆزێک لەزانستى بەڕێوەبردنى تەندروستى و نەخۆشخانەکان بزانن ئەگەر شارەزاییەکى تەواویشیان نەبێت .\nمن وەک پزیشێکى سەر بەوەزارەتى تەندروستى وەک بەرپرسیارێتى ئەخلاقى چیدى بێدەنگ نابم ، وەک پیشەى جاران بەهەموو شێوازێکى مەدەنى یاسایى لەژێر ناوى”چاوبەست وجادوى وەزارەتى تەندروستى ” زنجیرەیەک بابەتى تەندروستى زانستى ئەخەمە بەردیدى خەڵکى ، بەڵکو وەزارەتى تەندروستى بەئاگا بێتەوە و کاردانەوەى هەبێت ، هەرچەندە سور دەزانم وەزارەتى تەندروستى هیچى تازەى پێ نییەو ناشتوانێت هیچ گۆڕانکاریەکى ئەرێنى بکات چونکە لەڕاستیدا هیچى بەدەست نییە ، وەک حکومەتى هەرێمى کوردستان لەشکستدا خنکاوە .\nکاتى ئەوە هاتووە بڕۆن بەرۆکى ئەم سێکتەرە هەستیارە بەربدەن کەپەیوەندى بە ژیان وتەندروستى جەستەیى ودەروونى کۆمەڵانى خەڵک و ئاژەڵ وژینگەوە هەیە ، کاتى ئەوە هاتووە لەگەڵ حکومەتى شکستخواردوى هەرێمى کوردستان دەست لەکار بکێشنەوە ، ئەوەى لە سێکتەرى تەندروستى ڕوو دەدەات هیچى کەمتر نییە لەسێکتەرەکانى ترى وەک نەوت وسامانە سروشتیەکان ، دارایى وباج داهاتەکان …هتد … چونکە سێکتەرى تەندروستى مامەڵە لەگەڵ مرۆڤدا دەکات لەوپەڕى کاتى پێویستیدا ، کاتێک ژیان ئەکەوێتە مەترسیەوە ، مرۆڤیش بەنرخترین سامان وسەرماەیە تەنانەت لەزێڕو زیویش بەنرخترە بۆ ئەوانەى لەژیان وژین وژینگە گەیشتوون .


کوردپرێس :: Kurdpress News Aganecy - گازئاژۆیی له نه‌غه‌ده 23 برینداری لێکه‌وته‌وه\nگازئاژۆیی له نه‌غه‌ده 23 برینداری لێکه‌وته‌وه\nبه‌شی ئازه‌ربایجانی ڕۆژئاوا- به‌ربوونی گاز له هۆڵێکی نه‌غه‌ده‌دا گازئاژۆیی 23 که‌سی لێکه‌وته‌وه.\nبه‌پێی هه‌واڵی کوردپرێس، باقر به‌هرامی سه‌رۆکی ناوه‌ندی فریاکه‌وتنی پزیشکی ئازه‌ربایجانی ڕۆژئاوا ڕایگه‌یاند: کاتژمێر 23ی ڕۆژی هه‌ینی 27ی ڕه‌شه‌مه له هۆڵێکی نه‌غه‌ده‌دا به بۆنه‌ی گازئاژۆیی به گازی مۆنۆکسیدی که‌ربۆنه‌وه 23 ژن و منداڵ بریندار بوون که پاش ڕه‌وانه‌کردنیان بۆ نه‌خۆشخانه‌ی ئیمام خومه‌ینی (ره) نه‌غه‌ده چاره‌سه‌ری پزیشکییان بۆ ئه‌نجام درا و به‌ره‌و ماڵ چوون.\nناوبراو وێڕای ئاماژه به‌وه‌ی که ئه‌مه دووهه‌مین ڕووداو له تالاره‌کانی پارێزگا له ده ڕۆژی ڕابردوودایه داوای له هاووڵاتییان کرد که هۆشدارییه بێ وه‌ییه‌کان و به تایبه‌ت له شوێنه گشتییه‌کان زیاتر ڕچاو بکه‌ن.\nشیاوی ئاماژه‌یه؛ ده ڕۆژ پێش ئێستاش به‌ربوونی گاز له هۆڵێکی زه‌ماوه‌نددا گازئاژۆیی 83 که‌سی لێکه‌وته‌وه که بریندارانی ئه‌م ڕووداوه به ئۆتۆمبێلی شه‌خسی و ئامبۆلانسه‌وه بۆ نه‌خۆشخانه‌کانی ئاستی پارێزگا گواسترانه‌وه.\nکۆدی بابه‌ت: 70597 | به‌روار: ۱۳۹۵/۱۲/۲۸ | کاتژمێر: 12 : 30


روانگەی حەفتە: لە حەفتەی یەکەمی مانگی گەلاوێژی ساڵی ١٣٩٢ی هەتاویدا، ٢١٨ حاڵەتی پێشێلکردنی مافی مرۆڤ لە کوردستانی ئێران تۆمار کراوە\n٢٠ مەی ٢٠١٩ - ٣٠ بانەمەڕ ١٣٩٨ - ٠٠:٥٧ تاران\n١٣٩٢/٠٥/١٦ - ٠٧-٠٨-٢٠١٣ - ١٠:١٩ تاران ٣١٥٥ قه‌باره‌ی فۆنت:\nئاژانسی هەواڵدەریی کوردپا، بەمەبەستی هەرچی زیاتر ئاشکرا کردنی پێشێلکاریی مافی مرۆڤ لە ناوچە کوردنشینەکانی ئێران، هەر حەفتە جارێک راپۆرتێک لەژێر ناوی ''روانگەی حەفتە'' لەسەر پێشێلکاریی مافی مرۆڤ، بڵاو دەکاتەوە.\nراپۆرتی حەفتانەی ''روانگەی حەفتە''، لە حەفتەی یەکەمی مانگی گەلاوێژی ساڵی ١٣٩٢ی هەتاویدا، ئاوڕ لە ٢١٨ حاڵەتی پێشێلکاریی مافی مرۆڤ لە کوردستانی ئێران‌دەداتەوە کەلە ناویاندا ٦ حاڵەتی کوشتن و بریندار کردنی کۆڵبەران و هاووڵاتییانی مەدەنیی کورد بە گومانی هەڵگرتنی کەلوپەلی قاچاخ، ٨ حاڵەتی نالەباریی دۆخی تەندروستیی زیندانییانی سیاسیی کورد، ١٣٩ حاڵەتی دەستبەسەرکردن، یەک حاڵەتی خۆسووتاندن بە مەبەستی ناڕەزایەتی دەربڕین، حالەتێک بەناچاری وڵات بەجێهێشتن، ٢ حاڵەتی ئازاردانی بنەماڵەی چالاکانی سیاسیی کورد و بانگهێشت کردنیان بۆ ئیدارەی ئیتلاعاتی حکوومەتی ئیسلامیی ئێران و ٦١ حاڵەتی سەپاندی حوکمی زیندان بۆ چالاکانی سیاسی و مەزهەبیی کورد، لەخۆ دەگرێت.\nتەقەکردنی هێزە نیزامییەکانی حکوومەتی ئیسلامیی ئێران لە هاووڵاتییانی کورد:\nلە ماوەی حەفتەی رابردوودا لەگەڵ چەند حاڵەتی تەقەی راستەوخۆی هێزە نیزامییەکانی حکوومەتی ئیسلامیی ئێران لە خەڵکی مەدەنیی کورد بەرەوڕوو بووین کە کوشتن و برینداربوونی ٥ هاووڵاتیی کورد کە گومانی هەڵگرتنی کاڵای قاچاخیان لێکراوە و هەروەها کوشتنی سەربازێکی کورد لەکاتی ئەنجام وەزیفەدا لێکەوتووەتەوە.\nتەقەی راستەوخۆی هێزە نیزامییەکانی حکوومەتی ئیسلامیی ئێران لە رێگای پیرانشار ـــ سەردەشت، کوشتن و بریندار بوونی خوشک و برایەکی خەڵکی شاری سەردەشتی لێکەوتەوە.\nرۆژی شەممە ٥ی گەلاوێژ لە ئەنجامی ئەو تەقەکردنەی هێزە نیزامییەکانی حکوومەتی ئیسلامیی ئێران لەو دوو هاووڵاتییە کوردە، ''سالار عەبدوڵڵایی''، کوڕی ''محەممەد'' گیانی لەدەست دا و خوشکەکەیشی بە توندی بریندار و بۆ چارەسەیی برینەکەی رەوانەی نەخۆشخانە کرا.\nلەلایەکی دیکەوە سەربازێکی کورد بەناوی ''ئومید محەممەدی'' بە تەقەی راستەوخۆی فەرماندەیەکی نیزامیی پادگانی سپای پاسداران لە ''ساڵح ئاباد''ی بانە، لەسەر کێشەی مەزهەبی، کوژرا.\nبە وتەی سەرچاوەیەکی ئاگادار، ئەو سەربازە دوای دەمەقاڵەیەکی زۆر لەگەڵ بەرپرسانی پادگان لەلایەن فەرماندەیەکی نیزامیی سپای شارۆچکەی ''ساڵح ئاباد''ی بانەوە کوژرا و هەتا ئێستا هیچ کاربەدەست، یان بەرپرسێکی ئەو مقەڕەی سپا لەلایەن ناوەندە پێوەندیدارەکانەوە دەستگیر نەکراوە و ئەو بەرپرسانە لە نێو خەڵكدا دەنگۆی خۆکوژیی ''ئومید''یان بەهۆی هەبوونی کێشەی شەخسیەوە بڵاو کردووەتەوە.\nپێشتریش رێکەوتی ٢٠ی پووشپەڕی ئەمساڵ، لاوێکی تەمەن ٢١ ساڵە لە پادگانی ئەرتشی نەغەدە، بە شێوەیەکی گوماناوی کوژرا و بەرپرسان هۆکاری مردنەکەیان خۆکوژی راگەیاند.\nلەلایەکی دیکەوە لە رێکەوتی ٤ی گەلاوێژ، بەهۆی بۆسە و تەقەی راستەوخۆی هێزەکانی رێژیم لە هاووڵاتییانی مەدەنیی کورد بە گومانی هەڵگرتنی کەلوپەلی قاچاخ، لە دەوروبەری گوندی ''موسالان''ی سەربە شاری سەردەشت، هاووڵاتییەکی کورد بەناوی ''سالار فەخری'' کوڕی ''عەبدوڵڵا'' تەمەن ٣٠ ساڵ و خەڵکی گوندی ''نەڵۆس''، کوژرا.\nسەرچاوەکانی سەربە حکوومەت رایانگەیاندووە، کە سنووری ئازەربایجانی رۆژئاوا لەلایەن هێزەکانی سپای پاسدارانەوە پارێزگاری دەکرێت.\nرۆژی چوارشەممە ٩ی گەلاوێژ، لەئەنجامی تەقەی راستەوخۆی هێزە نیزامییەکانی حکوومەتی ئیسلامیی ئێران لە سەردەشت کاسبکارێک بە ناوی ''موسلح'' کوڕی ''محەممەد'' خەڵکی ئاوایی ''بێوەران''ی سەربە شاری سەردەشت، بریندار کرا و ئەسپ و بارەکەیشی لەناو چوون.\nلەو پێوەندییەدا رۆژی یەکشەممە رێکەوتی ٦ی گەلاوێژ، کۆڵبەرێکی کورد بەناوی ''وەفا پاداشت'' خەڵکی ئاوایی ''گرد باساکی'' سەربە پیرانشار لە شوێنێک بەناوی ''کڵاوی نوکان'' لە بۆسەی هێزەکانی حکوومەتی ئێران گولەباران و بە توندی بریندار کرا و بۆ چارەسەریی پزیشکی بۆ نەخۆشخانە گوازرایەوە.\nخۆ سووتاندنی سێیەمین هاووڵاتیی کوردی لایەنگری ئەهلی حەق بە نیشانەی ناڕەزایەتی\nلەسەرەتای ئەمساڵەوە هەتا ئێستا ٣ هاووڵاتیی یارسانی بەنیشانەی ناڕەزایەتی دەربرین بە سووکایەتیی هێزە حکوومەتییەکان بە ئایینەکەیان ئاگریان لەجەستەی خۆیان بەردا.\nهاوڵاتی کوردی ئەهلی حەق بە ناوی ''محەممەد قەنبەری'' بە مەبەستی ناڕەزایەتی دەربڕین بە سووکایەتی کران بە مەزهەبەکەی، ئاگری لە خۆی بەردا و لە ئەنجامدا گیانی لەدەست دا.\nشەممە ٥ی گەلاوێژ، سێ‌یەمین هاوڵاتی کوردی ئەهلی حەق بە ناوی ''محەممەد قەنبەری'' بە مەبەستی ناڕەزایەتی دەربڕین لەبەرامبەر پەراوێز خستنی ملی مەزهەبی، ئاگری لە خۆی بەردا و لە ئەنجامدا بووە هۆی گیان لەدەست دانی.\nئەو لاوە ٢٥ ساڵە پاش ئەوەی لە بەرامبەر مەجلیسی ئیسلامیی ئێران خۆی سووتاند، دوای ٢ سەعات‌لە نەخۆشخانە گیانی سپارد.\nئەو هاووڵاتییە کوردە بەهۆی ''ئاوڕنەدانەوەی بەرپرسانی حکوومەت لەمەڕ خۆسوتاندنی ئەو دوو هاووڵاتییەی پەیڕەوی ئاینی ئەهلی حەق لە هەمەدان'' خۆی سووتاند.\nلە ناوەڕاستەکانی مانگی پوشپەڕی ئەمساڵدا دوو هاووڵاتیی کوردی پەیڕەوی ئاینی یارسان بە ناوەکانی ''حەسەن رەزەوی'' و ''نیکمەرد تاهیری'' لەهەمبەر ناڕەزایەتی بە بێ حورمەتیی کاربەدەستانی ئیدارەی ئیتلاعاتی حکوومەتی ئیسلامیی ئێران، ئاگریان لە جەستەی خۆیان بەر دا کە شەپۆلێک لە ناڕەزایی و خۆپیشاندانی لە شارەکانی کرماشان و سەحنە و بەشەکانی دیکەی کوردستانی ئێرانی بەدوای خۆیدا هێنا.\nلە یاسای بنەڕەتیی حکوومەتی ئیسلامیی ئێراندا ئاینی یارسان بە کەمینەییەکی ئایینی نەناسراوە و لەم ساڵانەی دواییدا لە راگەیاندنەکانی حکوومەتی ئیسلامیی ئێران ئەو کەمایەتییە ئایینییە بە ''فرقە'' ناو براوە، کە ئەو کارەی حکوومەت ناڕەزایەتیی پێڕەوانی ئایینی یارسان و ئەحمەد شەهید رێپۆرتێری تایبەتیی رێکخراوی نەتەوە یەکگرتووەکان بۆ مافی مرۆڤ لە ئێران، لێکەوتەوە.\nدەستبەسەرکرانی هاووڵاتییانی کورد لەلایەن هێزە ئەمنیەتی و ئینتزامییەکانی حکوومەتی ئیسلامیی ئێران، لە ماوەی حەفتەی رابردوودا:\nلە ماوەی حەفتەی رابردوودا ١٣٩ حاڵەتی دەستبەسەرکردن لە ناوچە کوردنشینەکانی ئێران تۆمار کراوە.\nرۆژی دووشەممە ٢ی گەلاوێژی ١٣٩٢ی هەتاوی سێ برای کورد بە ناوەکانی ''عوسمان، ئەحمەد و مەحموود عەبدوڵڵازادە'' خەڵکی ئاوایی ''نێو نەمام''، پاش پشکنینی ماڵەکەیان لەلایەن هێزە ئەمنیەتییەکانی حکومەتی ئیسلامیی ئێرانەوە دەستبەسەر و بۆ شوێنێکی نادیار راگوێزران.\nهەتا ئێستا سەرەڕای بەدواداچوونی بنەماڵەی ناوبراوان و سەردانی بەشە ئەمنیەتی و قەزایی‌یەکانی سەردەشت، بەرپرسان بێ ئاگایی خۆیان لە دەسبەسەر کرانی ئەو سێ هاووڵاتییە رایانگەیاندووە.\nهیوا مەعرووفی، چالاکی سیاسیی کورد\nبە هەمان شێوە هاووڵاتییەکی کورد بە ناوی ''ئەبووبەکر مەعرووفی'' باوکی چالاکێکی سیاسیی کورد بە ناوی ''هیوا مەعرووفی'' کە لەم مانگانەی دواییدا بە ناچاری ئێرانی جێ هێشتبوو، لە رێکەوتی ٨ی گەلاوێژ لەلایەن هێزە ئەمنیەتییەکانی حکوومەتی ئیسلامیی ئێرانەوە دەستگیر کرا.\nهەر لەو پێوەندییەدا هێزە ئیتلاعاتییەکانی حکوومەتی ئیسلامیی ئێران، رۆژی دووشەممە ٧ی گەلاوێژ، هاووڵاتییەکی کوردیان بە ناوی ''موجتەبا سوهرابی'' خەڵکی ئاوایی "دزڵی" سەربە ناوچەی هەورامان، دەستبەسەر کرد.\nبە وتەی سەرچاوەیەکی ئاگادار: بنەماڵەی ئەو هاووڵاتییە کوردە بۆ ئاگاداری بارودۆخی کوڕەکەیان سەردانی ئیدارەی ئیتلاعاتیان کردووە، بەڵام هەتا ئێستا هیچ زانیارییەکیان سەبارەت بە کوڕەکەیان دەست نەکەوتووە.\nسەعدوڵڵا ئەسپەرناک،خەڵکی مەریوان\nلەلایەکی دیکەوە و دوای تێپەڕ بوونی زیاتر لە ١٥ رۆژ لە دەستبەسەرکرانی ٢ هاووڵاتیی کورد بە ناوەکانی ''سەعدوڵڵا ئەسپەرناک'' خەڵکی مەریوان و ''رەحیم میرزایی'' خەڵکی ئاوایی ''سەرهوویە''ی سەربە شاری سنە، لەلایەن هێزە ئەمنیەتییەکانی حکوومەتی ئیسلامیی ئێرانەوە، هەتا ئێستا هیچ زانیارییەک لە شوێن و هۆکاری دەستبەسەرکردنیان نییە.\nبەپێی وتەی فەرماندەی هەنگی سنووریی خۆی کەلە یەکێک لە هەواڵدەرییەکانی سەربە حکوومەتی ئیسلامیی ئێران بڵاوکراوەتەوە، ١٣٢ کۆڵبەر و کاسبکاری کورد لە سنووری ''رازی''ی ناوچەی خۆی دەستبەسەر کراون و هەروەها ١١٧ ماشین لە مەرزی خوێ لە ماوەی حەفتەی رابردوودا زەوت کراوە.\nپێشتر لە هەمان ناوچەی سنووریدا چەندین حاڵەتی وەکوو تەقەی راستەوخۆی هێزە نیزامییەکانی حکوومەتی ئیسلامیی ئێران لە کۆلبەران و کاسبکاران رووی داوە و بووەتە هۆی کوشتن و بریندار بوونی کۆڵبەران و کاسبکارانی کورد و بە کوشت چوونی ئەسپەکانیان و لەناوچوونی بارەکان.\nبە هۆی نەبوونی سەرمایەگوزاریی دەوڵەتی و ژێرخانی ئابووریی بەهێز لە ناوچە کوردنشینەکانی ئێران، هاووڵاتییانی کورد بەناچار روویان لە کۆڵبەری و کاسبی کردنی سەر سنوورەکان کردووە.\nهەڵاتنی چالاکێکی سیاسیی کورد لەژێر گوشاری هێزە ئەمنیەتییەکانی حکوومەتی ئیسلامیی ئێران بۆ دەرەوەی وڵات\nچالاکێکی سیاسیی کورد بە ناوی ''شاهۆ کەریمی'' خەڵکی شاری مەریوان رۆژی شەممە رێکەوتی ٥ی گەلاوێژی ئەمساڵ بەهۆی گوشاری ئیدارەی ئیتلاعاتی حکوومەتی ئیسلامیی ئێرانەوە بەناچاری زێدی خۆی بەجێهێشت.\nناوبراو لە رێکەوتی ٢٩ گەلاوێژی ١٣٩٢ی هەتاوی بانگهێشتی ئیدارەی ئیتلاعاتی شاری مەریوان کراوە و لە هەمان رۆژدا هێزە ئەمنیەتییەکانی حکوومەتی ئیسلامیی ئێران بە بێ هیچ ئاگادارکردنەوەیەک، هەڵیان کوتاوەتە سەر ماڵی ئەو چالاکە سیاسییە و وێڕای بێ حورمەتی کردن بە بنەماڵەکەی کۆمەڵێک لە کتێب و کۆمپیوتەری شەخسیی ئەو چالاکەیان لەگەڵ خۆیان بردووە.\nهەر لەو پێوەندییەدا ''کوێستان کەریمی'' هاوسەری ئەو چالاکە سیاسییە کوردە و خوێندکاری رشتەی ماف لە زانکۆی پەیام نووری مەریوان لەلایەن حەراسەتی ئەو زانکۆیەوە لە خوێندن دوور خراوەتەوە.\nپێشتر شاهۆ کەریمی بە تۆمەتی هاوکاری لەگەڵ یەکێک لە حیزبە ئوپۆزسیۆنەکانی حکوومەتی ئیسلامیی ئێران، دوو ساڵ زیندانی بەسەردا سەپابوو.\nبارودۆخی زیندانییانی سیاسیی کورد لە گرتووخانەکانی حکوومەتی ئیسلامیی ئێراندا:\nبەپێی ئەو هەواڵانەی کەلە ماوەی حەفتەی رابردوودا بڵاو کراونەتەوە، ٣ زیندانیی سیاسیی کورد لە گرتووخانەی رەجایی شاری کەرەج مانیان لە خواردن گرتووە و ٦ زیندانیی دیکەی سیاسیی کورد لە گرتووخانەی مەهاباد لە بارودۆخێکی خراپدا ژیان بەسەر دەبەن.\nسێ زیندانی سیاسیی کورد لە گرتووخانەی رەجایی شاری کەرەج بۆ پشتیوانی کردن لە زیندانیانی ئازەری زمان، مانیان لە خواردن گرتووە.\nرۆژی یەکشەممە رێکەوتی ٦ی گەلاوێژ، ٣ زیندانیی سیاسی لە زیندانی رەجایی شاری کەرەج بە ناوەکانی ''خالد حەردانی، ساڵح کۆهەندێل و شارۆخ زەمان" بە نیشانەی پشتیوانی لە مانگرتنی ٥ زیندانیی ئازەری زمان، مانیان لە خواردن گرت.\nراپۆرتەکان باس لەوە دەکەن، کە بارودۆخی شەش زیندانیی سیاسیی کورد لە زیندانی ناوەندیی شاری مەهاباد نالەبارە و تووشی نەخۆشیی جۆراوجۆر بوون و لەلایەن بەرپرسانی گرتووخانە و ناوەنده ئەمنیەتییەکانەوە لەمەڕ چارەسەرکردنیان لەگەڵ کێشە بەرەوڕوو بوونەتەوە.\nیەکێک لەو زیندانییە سیاسییە کوردانە بە ناوی ''موحسین جەڵدیانی" تەمەن ٥٣ ساڵە و خەڵکی شاری شنۆ، تووشی نەخۆشی ''پوسیدگی'' بووە و دوکتورەکان پێیان راگەیاندووە کە بۆ چارەسەرکردن دەبێ بۆ دەرەوەی گرتووخانە بگوازرێتەوە، بەڵام بەرپرسانی گرتووخانە ئیزنی چوونەدەرەوەی پێ نادەن.\nفەرەیدوون (سمکۆ) عوسمانی، تەمەن ٢٦ ساڵ، یەکێکی دیکه لە زیندانییەکان، ماوەیەکە تووشی نەخۆشی دیسکی کەمەربووە و هەتا ئێستاش چەندین جار بۆ چارەسەریی نەخۆشییەکەی لە بەرپرسانی زیندان داوای مەرەخەسی کردووە، بەڵام ئیدارەی ئیتلاعات و بەرپرسانی گرتووخانە هەتا ئێستا وەڵامێکیان بۆ داواکەی ئەو نەداوەتەوە.\nگوشار و هەڕەشەی هێزە ئیتلاعاتییەکانی حکوومەتی ئیسلامیی ئێران بۆ سەر بنەماڵەی زیندانییان و چالاکانی سیاسیی کورد:\nلە ماوەی حەفتەی رابردوودا کاربەدەستانی ئیدارەی ئیتلاعاتی حکوومەتی ئیسلامیی ئێران لە سەقز، سەرەڕای هەڕەشە کردن لە بنەماڵەی زیندانییەکی سیاسیی کورد بەناوی ''نامێق مەحمودی'' لە ئاوایی ''ئیران شار'' سەربە شارستانی سەقز، سووکایەتیشیان بەو بنەماڵەیە کردووە.\nسەرچاوەیەکی ئاگادار لەم بارەوە وتی: ''هێزە ئیتلاعاتییەکان وێڕای سووکایەتی و هەڕەشە کردن لەو بنەماڵەیە، بە بیانووی دۆزینەوەی چەکوچۆڵ، هەموو بەشەکانی ماڵەکەیان پشکنیوە''.\n''نامیق مەحموودی'' ٦٢ ساڵی تەمەنە و لە رێکەوتی ١٧ی خاکەڵێوەی ١٣٩١ لەگەڵ سێ کەسی دیکە بە ناوەکانی ''مەنووچێهر، بێهنام و بێهزاد'' و کەسێکی دیکە بە ناوی ''عوسمان قادری'' لەلایەن ئیدارەی ئیتلاعاتی شاری سەقزەوە لە گوندی "ئێران‌شار" دەستبەسەر کراوە.\nئیدارەی ئیتلاعاتی حکوومەتی ئیسلامیی ئێران لە شاری روانسەر بە شێوەی بەردەوام بنەماڵەی چالاکانی سیاسیی کوردیان بانگهێشت کردووە و داوایان لێ کردوون کە منداڵەکانیان بگەڕێننەوە بۆ ئێران کە ماوەیەک لەوەو پێش ناچار بە جێهشتنی ئێران بوون.\nهەرلەو پێوەندیەدا ''عادل مورادی، بەختیار نەزەری و فوئاد ئەنگوشتان'' کەلە رێکەوتی ٢١ی خەزەڵوەری ١٣٩١، بە تۆمەتی تەبلیغ دژی نیزام و ئەندام بوون لە حیزبە ئوپۆزسیۆنەکانی حکوومەتی ئیسلامیی ئێران دەستبەسەر کرابوون، دوای دانانی بارمتەی ٥٠ میلیۆن تمەنی بە شێوی کاتی ئازاد کرابوون، بنەماڵەی ئەو چالاکانە لە ژێر گوشاری توندی ئیدارەی ئیتلاعاتی رێژیم دان.\nلەلایەکی دیکەوە، ئیدارەی ئیتلاعاتی حکوومەتی ئیسلامیی ئێران لەگەڵ ئەوەی گوێ بیستی پێوەندییە تەلەفۆنییەکانی بنەماڵەی ئەو چالاکانە دەبێ، ژمارەکانیانی خستوەتە لیستی رەشەوە و لە هەبوونی خەتی ئینتەرنێت بێ بەریی کردوون.\nبەپێی ئاماری تۆمارکراو لە ناوەندی ئاماری ئاژانسی هەواڵدەریی کوردپا، لە سەرەتای ئەمساڵەوە هەتا ئێستا، ٨ بنەماڵەی چالاکانی سیاسیی کورد بانگهێشتی ئیدارەی ئیتلاعاتی حکوومەتی ئیسلامیی ئێران کراون.\nراپۆرتی سەپاندنی حوکم بۆ هاووڵاتییان و چالاکانی کورد لە ماوەی حەفتەی رابردوودا:\nبەپێی ئەو هەواڵانەی کە حەفتەی پێشوو بڵاوکراونەتەوە، بەگشتی ٤٣٩ ساڵ و ٦ مانگ حوکمی زیندانی بۆ هاووڵاتییانی کورد لەلایەن دەزگا قەزایی‌یەکانی حکوومەتی ئیسلامیی ئێرانەوە بڕاوەتەوە.\nرۆژی چوارشەممە ٢ی گەلاوێژ، نووسەر و وەرگێڕێکی کورد بۆ بەشی منداڵان لە شاری مەهاباد بە ناوی ''مەنووچیهر پەڕدڵ" بە تۆمەتی هەوڵدان بۆ تێکدانی ئەمنیەتی گشتی و ئەندام بوون لە حیزبە کوردییەکانی دژبەری حکوومەتی ئیسلامیی ئێران، بە ٣ ساڵ و ٦ مانگ زیندانی حوکم درا.\nناوبراو لە مانگی رەشەممەی ١٣٩١ی هەتاوی دەستبەسەر کرا و دوای گەرانی ماڵ و دووکانەکەی و زەوت کردنی ژمارەیەکی زۆر لە کەلوپەلە شەخسییەکانی و نووسینەکانی لەلایەن کاربەدەستانی ئیتلاعاتەوە بۆ شوێنێکی نادیار راگوێزرا.\nبەهەمان شێوە ژمارەیەک لە دەستبەسەرکراوە کوردەکانی زیندانی رەجایی شاری کەرەج، لەلایەن دادگای ئینقلابی تارانەوە بە بەرپرسایەتیی قازی ''موقیسە'' دادگایی و بە زیندان حوکم دران.\nرۆژی پێنجشەممە ٦ی گەلاوێژ، زیندانییەکی کورد لە زیندانی رەجایی‌شار بە ناوی ''فوئاد رەزایی'' کە پێشتر بە ١١ ساڵ زیندانیی تەعزیری حوکم درابوو، سەرلەنوێ لە دادگای ئینقلابی تاران ٢ ساڵی دیکەی بەسەردا سەپا.\n''بەرزان عەبدوڵڵایی'' تەمەن ٢١ ساڵ، خەڵکی شاری سنە کە لە ساڵی ١٣٨٩ دەستبەسەرکرابوو، سەرئەنجام دوای ٣ ساڵ دەستبەسەری، رۆژی دووشەممە ٣١ پووشپەڕ، لەدادگای ئینقلابی تاران دادگایی کرا.\nبە وتەی یەکێک لە زیندانییانی گرتووخانەی رەجایی‌شاری کەرەج، رۆژی دووشەممە ٣١ پوشپەڕ، ٤ زیندانی دیکەی ئەو گرتووخانەیە بە ناوەکانی ''جەبار حەسەنی'' بە ١٠ ساڵ، ''جەماڵ قادری'' بە ٨ ساڵ، ''سیرووس حەمیدی'' بە ٢٠ ساڵ و ''بورهان ئەسغەریان'' بە ٥ ساڵ زیندانیی تەعزیری حوکم دران.\nبەگشتی لە ماوەی حەفتەی رابردوودا ٤٣٩ ساڵ و ٦ مانگ زیندانی بەسەر زیندانییانی سیاسی و مەزهەبیی کورد لەلایەن دەزگا قەزایی‌یەکانی حکوومەتی ئیسلامیی ئێرانەوە داسەپاوە.\nئیدارەی ئیتلاعات، سازمانی زیندانەکانی حکوومەتی ئیسلامیی ئێران، هێزە سنوورپارێزەکان و ئینتزامییەکانی حکوومەتی ئیسلامیی ئێران، دەزگایی قەزایی حکوومەتی ئیسلامیی ئێران، رێکخراوەکان و ناوەندە حکوومەتییەکان لە حەفتەی رابردوودا ٢١٨ حاڵەتی پێشێل کاری مافی مرۆڤ لە ناوچە کوردنشینەکاندا ئەنجام داوە.\nئاژانسی هەواڵدەریی کوردپا (١١ حاڵەت)\nکەمپەینی دیفاع لە زیندانییانی سیاسی و مەدەنی (٢ حالەت)\nماڵپەڕی کوردستان و کورد (٢ حاڵەت)\nماڵپەڕی کوردستان میدیا (١ حاڵەت)\nماڵپەڕی ئاسۆی رۆژهەڵات (١ حاڵەت)


نوسەر: هاوار عبد الله\nبەرواری بڵاوکردنەوە: ٢٠١١/٠٣/٠٢\nهیچ پاساوێك نیە بۆ نوێژ نەكردن\nالحمد لله وحدة، و الصلاة والسلام على من لا نبي بعد.و بعد:\nهەموو پەرستنێكى موسڵمان كاتێكى دیارى كراوى هەیە، ساڵى جارێك یان چەن جارێك ئەنجامى ئەدات، یان ئەتوانێ دواى بخات یان هەندێكى پێش بخات یان بەهۆى عوزرێكى شەرعى دەست لە ئەنجامدانى هەڵبگرێ، جگە لە نوێژ كردن كە تاكە پەرستنێكە نە ئەتوانى لە كاتى دیارى كراوى دواى بخەى وە نە ئەتوانى پێش كاتى هاتنى ئەنجامى بدەى وە ناشتوانى بەبێ هیچ هۆیەك دەست لە ئەنجامدانى هەڵبگرى، وە هیچ پاساوێك نیە بۆ نەكردنى یان وازهێنان لە ئەنجامدانى. هەموو پایەكانى ئیسلام تەنها نوێژكردن لەهەمویان جیاوازترە نوێژ تاكە پەرستنێكە ڕۆژانە چەند جارێك دوبارە ئەبێتەوە. تەنانەت هەموو كردەوەكان لە كاتى نەبوونى تواناى جەستەیى و ئابوورى و ئاسایش، بە شێوەیەك لە شێوەكان لەسەر خاوەنەكەى ئەكەوێت، جگە لە نوێژ كە هیچ پەرستنێكى تر جێگاى پڕناكاتەوە و لەسەر خاوەنەكەى ناكەوێ.\n* شایەتى دان: كەسێك كافریش بێت تەنها بە یەكجار وتنى بە دڵەوە و بە بوونى مەرجەكانى دەبێتە موسڵمان.\nهەروەك پێغەمبەرى خوا صلى الله عليه وسلم ئەفەرموێت: [ أمرت أن أقاتل الناس حتى يشهدوا أن لا إله إلا الله وأن محمدا عبده ورسوله..... فإذا فعلوا ذلك حرمت علينا دماؤهم وأموالهم إلا بحقها لهم ما للمسلمين وعليهم ما على المسلمين ] (سنن أبي داود: 2641)\nواتە: فەرمانم پێكراوە لەگەڵ خەڵكدا بجەنگم تاوەكو شایەتومان دێنن بە(لا إله إلا الله محمدا رسول الله) تاكو ئەفەرموێ.. ئەگەر كردیان ئەوا خوێن و ماڵیان لە من حەرام دەبێ مەگەر بە حەقی شایەتومان نەبێت، ئەوە موسڵمانە و مافـی بە سەرمانەوە هەیە و مافمان بە سەریەوە هەیە.\n* ڕۆژى مانگى ڕەمەزان، لەكاتى نەخۆشى و (سوڕى مانگانە و زەیسانى) و سەفەر لەسەر خاوەنەكانى ئەكەوێ تا كاتى گەڕانەوە و چاك بونەوە هەروەك خواى پەروەردگار ئەفەرموێ: [ فَمَن كَانَ مِنكُم مَّرِيضاً أَوْ عَلَى سَفَرٍ فَعِدَّةٌ مِّنْ أَيَّامٍ أُخَرَ ] (البقرة: 184) واتە: هەریەكێك لە ئێوە نەخۆش بوو یان ڕێبوار و لە سەفەردا بوو، بۆی ڕەوایە بە ڕۆژوو نەبیت، بەڵام پاش ئەو نەخۆشی و ڕێبواریە پێویستە بە ژمارەى ئەو ڕۆژانە قەزاى ڕۆژووەكەى بكاتەوە. تەنانەت پیر و پەككەوتە و نەخۆشى درێژخایەن و ئافرەتى شیردەر و سك پڕ بە فدیەدان قەرەبوى ڕۆژوو نەگرتنەكەیان ئەكەنەوە هەروەك پەروەردگار ئەفەرموێ: [ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ ] (البقرة:184) واتە: ئەو كەسانەى كە تواناى دانى فیدیەیان هەیە با فیدیە بدەن واتە: (ئەوانەى ناتوانن بەئاسانى بەڕۆژوو بن و زۆر بەسەختى بۆیان دەگیرێ وەك پیر و نەخۆشى سەر جێگە و درێژ خایەن و ئافرەتى شیر دەر و ژنى دووگیان ئەوە پێویستە لەجیاتى هەر ڕۆژەى لە ڕۆژوەكە خواردنى ژەمێك خۆراك بدەنە هەژارێ)\n* حەج كردنى ماڵى خوا لەگەڵ بونى تواناى ئابورى و جەستەیى و هێمنى و ئاسایش لەسەر موسڵمانان فەرزە هەروەك خواى پەروەردگار ئەفەرموێ: [ وَلِلّهِ عَلَى النَّاسِ حِجُّ الْبَيْتِ مَنِ اسْتَطَاعَ إِلَيْهِ سَبِيلاً ] (آل عمران: 97)\nواتە: خوا حەجى كەعبەى بڕیار داوە لەسەر ئەوانەى لە توانایاندایە.\nتەنانەت خواى پەروەردگار بە سۆز و میهرەبانى خۆى (عەمرە)ى ڕەمەزانى بۆ بەندەكانى وەك حەجێك داناوە موسڵمان لەگەڵ پێغەمبەرى خوا صلى الله عليه وسلم ئەنجامى دابێت، تەنانەت بۆ ئەوانەى هەر لە توانایان نیە تەنها نیەتى دڵ و حەز كردنى لە حەج و لەبەر هۆیەكى شەرعى نەتوانێ ئەنجامى بدات، ئەوا خوا پاداشتى حەجێكى بۆ ئەنوسێ\n* زەكات دان تەنها لەسەر ئەو كەسانەیە كە پارەى (20) مسقاڵ (زێڕ)ئاڵتونیان هەبێ و ساڵێكى بەسەر تێپەڕى بێ\nجگە لە نوێژ كە لاو و پیر و ساغ و نەخۆش هەژار و دەوڵەمەند وەك یەك دەبێ ئەنجامى بدەن، لە شەڕ و ئاشتى و ئاسایش، لە سەفەر و نەخۆشى هەر فەرزە و لەسەر خاوەنەكەى ناكەوێ و بەهیچ كردەوەیەكى تر قەرەبوو ناكرێتەوە و لەكاتى خۆى دوا ناخرێت.\nتەنها ئافرەتێ دوچارى (سوڕى مانگانە یان زەیسانى) بوبێت نوێژى لەسەر نیە تا پاك ئەبێتەوە.\nئێستا زانیت نوێژ پەرستنێكى زۆر جیاوازە لە پەرستنەكانى تر، دەسا بە خۆتا بچۆرەوە ئەگەر نوێژ ناكەى ئەوا تەوبە بكە و دەست بكە بە نوێژكردن وە ئەگەر نوێژ ئەكەیت هەوڵ بدە نوێژەكانت بە ڕێك و پێكى و لەكاتى خۆى ئەنجام بدەى. چونكە مردن لە پڕێكا دێ و هەواڵى هاتنى نازانى تا ئەو كاتەى یەخەت دەگرێ، ئەو كاتەش تەوبە و گەڕانەوە دادت نادات هەروەك خواى پەروەردگار ئەفەرموێ: [ حَتَّى إِذَا جَاء أَحَدَهُمُ الْمَوْتُ قَالَ رَبِّ ارْجِعُونِ * لَعَلِّي أَعْمَلُ صَالِحاً فِيمَا تَرَكْتُ كَلَّا إِنَّهَا كَلِمَةٌ هُوَ قَائِلُهَا وَمِن وَرَائِهِم بَرْزَخٌ إِلَى يَوْمِ يُبْعَثُونَ ] (المؤمنون: 99 ـ 100). واتە: خوا نەناسان هەر درێژە بەكارى خراپە و بێ بڕوایى خۆیان ئەدەن تا كاتێ مردن یەخەى یەكە بە یەكەیان دەگرێ و ئەحواڵى ئاخیرەتی بۆ ئاشكرا ئەبێ ئەوكات ئەڵێ پەروەردگارم بمگێرەوە بۆ دونیا بەڵكو ئەوكارە چاكەى كاتى خۆى لەدەستم چوو ئێستە بیكەم، نەخێر هەرگیز ئەو داخوازیە جێبەجێ نابێت ئەویش هەر ئەو قسەیە یەو ئەو بەناچارى دەیكات وەتا ڕۆژێ زیندو دەكرێنەوە بەربەستێكى زۆر گەورەیان لەپێشدایە و ناتوانن بگەڕێنەوە بۆ دونیا، واتە: هەرگیز ناگەڕێنەوە و هەر لە سزایشدا ئەبن.\nتەنانەت لە پاش مردنت كەس و كار و نزیكەكانت ئەتوانن لەجیاتى تۆ زەكاتى ماڵەكەت دەربكەن ئەتوانن لەجیاتی تۆ ڕۆژووى نەزرت بۆ بگرن، ئەتوانن حەجت بۆ بكەن، جگە لە نوێژ كە لەپاش مردنت كەس ناتوانێ بۆتى ئەنجام بدا و بە هیچ شێوەیەكیش كەس ناتوانێ بۆتى قەرەبوو بكاتەوە. دەسا تێفكرە و بەخۆتا بچۆرەوە.\nدەزانى ئەگەر مەجالى تیابوایە بۆ ماوەیەك نوێژ هەڵ بگیرێ ئەوا لەپێش تۆ ڕوخستى پیرو پەكەوتەكان ئەدرا نوێژ نەكەن، ڕوخسەتى نەخۆش و هەژارەكان ئەدرا، ئەوانەى لە پێناو خوا ئەجەنگان لە پێش تر بوون نوێژ نەكەن چونكە لە ترسا ئەژیان، كەچى لەو ساتە وەختى ترس و شەڕە كە دوژمن چاوەڕوانى دەرفەتێكە هێرش بكاتە سەریان خواى گەورە پێیانى فەرموو: [ وَإِذَا كُنتَ فِيهِمْ فَأَقَمْتَ لَهُمُ الصَّلاَةَ فَلْتَقُمْ طَآئِفَةٌ مِّنْهُم مَّعَكَ] (النساء: 102) واتە ئەگەر لەگەڵیان بوویت لەكاتى ترس دا ئەوا نوێژەكەتان بەجەماعەت بكەن.\nخواى گەورە فەرمانى بەو موسڵمانانە كرد كە لەگەڵ پێغەمبەرن (صلى الله عليه وسلم) لە كاتى ترس دا و لە جەنگدا بەجەماعەت نوێژى لەگەڵ بكەن، كەچى زۆرێكمان ئامادە نیە لە هێمنى و ئاسایش تەنانەت بە تەنهایش بیكات نەك بە جەماعەت. جا ئەگەر نوێژ واجب نەبوایە لەسەریان ئەوا چاوپۆشی لە هاوەڵان دەكرا لەكاتى جەنگ و ترس نوێژ نەكەن. جگە لەوانیش پێغەمبەران لەپێش تربوون نوێژ نەكەن چونكە دڵ و دەرونیان پاك بوو، لە لایەن خواى پەروەردگارەوە پارێزراوبوون لە تاوان، خواى پەروەردگار لە تاوانى ڕابردوو و داهاتوویان خۆش بوبو، وە مژدەى بەهەشتى پێیان داوبو، لەگەڵ ئەوەشدا لەترسا بەردەوام نوێژیان ئەكرد و لە ئاشتى و ئاسایشدا زیاتر، ئایە ژیانى پێغەمبەران بەس نیە بۆ ئەوەى هەموومان نوێژ بكەین ؟\nدواى ئەم هەموو بەڵگەیە هەر ئەتەوێ بەدواى پاساو بگەڕێیت بۆ نوێژ نەكردن ؟ ئەگەر واى ئەوا كوردەوارى وتەنى: ونت كردوە و بەدوایدا دەگەڕێیت. بەڵام كێشەكە لەوەدایە هەرگیز نایدۆزیتەوە. لە قیامەتیش لەسەر نوێژ نەكردن چیت بەسەر هات ئۆباڵت بەئەستۆى خۆت


دانیمارک زیاتر له بیست ملیۆن دۆلاری دیکەی بۆ سەقامگیریی عێراق تەرخان کرد\n2018-02-08 [04:13 AM]\nحکومەتی شانشینی دانیمارک بڕی ٢١.٤ ملیۆن دۆلار (١٣٥ ملیۆن کرۆنی دانیمارکی)ی تری بەخشی بە دامەزراوەی کۆمەککردن بۆ سەقامگیرکردن کە سەر بە بەرنامەی نەتەوە یەکگرتووەکان بۆ پەرەپێدان، ئەم دامەزراوەیە لایەنی دارایی دابین دەکات بۆ دەستپێشخەریە خێراکانی سەقامگیرکردنی ناوچە ئازادکراوەکانی ژێردەستی ڕێکخراوی دەوڵەتی ئیسلامی لە عێراق و شام (داعش). ئەم بەخشینە کۆی بەخشینەکانی دانیمارک لە ٢٠١٥ ەوە دەگەیەنێتە ٣٨.١ ملیۆن دۆلاری ئەمریکی (٢٤٦ ملیۆن کرۆنی دانیمارکی.(\nخاتوو لیز گراندێ، نوێنەری نیشتەجێی بەرنامەی نەتەوە یەکگرتووەکان بۆ پەرپێدان لە عێراق، وتی :" بەڕاستی سەرەنجڕاکێشە ئەم پێشکەوتنانەی لە ناوچە تازە ئازادکراوەکاندا ئەنجامدراوە ببینین. زیاتر لە نیوەی ئەو شەش ملیۆن ھاوڵاتیەی عێراق کە لەکاتی ململانێکاندا لە ماڵوحاڵی خۆیان ھەڵاتوون گەڕاونەتەوە. خێراکردنی سەقامگیری بۆ ئەوەی ئەو ٢.٦ ملیۆن ھاوڵاتیەی ھێشتا ئاوارەن بتوانن بگەڕێنەوە و ژیانی خۆیان بنیادبنێنەوە یەکێکە لە بەرزترین ئەولەویەتەکانی عێراق."\nباڵیۆزی دانیمارک بۆ عێراق، جەنابی بەڕێز گێرت ماینیک، وتی :" دانیمارک پیرۆزبایی لە خەڵکی عێراق و ھێزە ئەمنیەکانی عێراق دەکات لەسەر بەردەوامبوونی سەرکەوتنەکانیان لە ئازادکردنی عێراق لەدەستی داعش بە پشتیوانی لەلایەن ھاوپەیمانانی نێودەوڵەتیەوە. نۆژەنکردنەوەی ژێرخانی گرنگ و دامەزراندنەوەی خزمەتگوزاریە گشتیەکان ھێشتا بە گرنگیی ماونەتەوە بۆ ئەوەی ئەو خەڵکەی بەھۆی ململانێکانەوە ئاوارە بوون بتوانن بگەڕێنەوە. ئەم بەخشینە بۆ دامەزراوەی کۆمەککردن بۆ سەقامگیرکردن پێکەوە لەگەڵ کۆمەکیەکەمان بۆ کاروباری مین و پشتیوانیمان بۆ بەھێزکردنی توانستی ھێزە ئەمنیەکانی عێراق، بەردەوامبوونی پابەندبوونی دانیمارک نیشان دەدات لەسەر پشتیوانیەکەی بۆ سەقامگیری عێراق."\nلەسەر داوای حکومەی عێراق بەرنامەی نەتەوە یەکگرتووەکان بۆ پەرەپێداندامەزراوەی کۆمەککردن بۆ سەقامگیرکردن لە حوزەیرانی ٢٠١٥ ەوە دامەزراوە بۆ ئاسانکاری گەڕانەوەی ئاوارە عێراقیەکان و دانانی بەردی بناغەی کارکردن بۆ بنیادنانەوە و چاککردنەوە و زامنکردن لە دژی سەرھەڵدانەوەی توندوتیژی و توندڕەوی. ئەم دامەزراوەیە لە ئێستادا زیاتر لە ١,٦٠٠ پڕۆژەی لە کاردایە لە ٢٣ شار و قەزای ئازادکراودا و یارمەتی دەسەڵاتدارە ناوخۆییەکان دەدات تا بە خێرایی نۆژەنکردنەوە ئەنجام بدرێت بۆ ژێرخانی گرنگ. زیاتر لە سەدا ٩٥ ی ھەموو پڕۆژەکانی سەقامگیرکردنەوە ئەنجامدراون لەلایەن کەرتی تایبەتی ناوخۆوە بە خستنە سەرکاری ھێزی کاری ناوخۆ.


ئایا ئه‌ردۆغان سته‌مكاره یان له‌سه‌ر حه‌قه؟ – Standard Kurd\nلەلایەن ستاندار Posted on كانونی دووه‌م 28, 2018 860 جار بینراوە 0 سەرنج\nله‌ده‌سپێكدا به‌دوای وڵامدا ده‌گه‌ڕێین بۆ ئه‌و پرسیاره‌و بۆ ئه‌وه‌ی بزانین ئه‌ردۆغان و له‌شكره‌كه‌ی له‌سه‌ر حه‌قن و مافی خۆیانه هێرش بكه‌نه سه‌ر عه‌فرین و وێرانی بكه‌ن؟\nلێره‌دا مادام بابه‌ته‌كه په‌یوه‌ندی به كوشتن و ڕژاندنی خوێنی مرۆڤه‌وه هه‌یه، پێویسته له ڕه‌هه‌ندی زوڵم و سته‌مه‌وه شرۆڤه‌ی بكه‌ین..\nهه‌ندێ كه‌س پێیان وایه مافی خۆیه‌تی توركیا پارێزگاری له سنوره‌كانی بكات، لێره‌دا ده‌پرسین ئایا ماف بوون ئه‌وه ده‌گه‌یه‌نێ سنووری خۆت ببه‌زێنی و له‌وڵاتێكی تر شارێك وێران بكه‌ی و به بیانووی تیرۆره‌وه له‌شكركێشی بۆ سه‌ر نه‌ته‌وه‌یه‌كی سته‌م لێكراو بكه‌ی له ئاسمان به 70 فڕۆكه‌و له زه‌ویشدا به‌سه‌دان تانك و ده‌بابه‌و سوپاو جه‌ندرمه‌وه‌و چه‌ندین چه‌كی جۆراو جۆری له‌سه‌ر تاقی بكه‌یه‌وه؟ مه‌گه‌ر جه‌نگی جیهانی یه‌كه‌م و دووه‌م ئه‌و عیتاد و تاقم و تفاقه بێ هه‌ژماره‌ی تیا به‌كار هاتبێ؟\nیان ئه‌وه درێژه‌پێده‌ری ئه‌و زوڵم و سته‌مه‌یه كه به‌درێژایی مێژووی توركیا به عه‌لمانی و ئیسلامیه‌وه له‌گه‌لی كوردی كردوه‌و نایه‌وێ زمانێكی جیاواز و نه‌ته‌وه‌یه‌كی جیاواز و ڕه‌نگێكی جیاواز هه‌بێ له ئێستاو داهاتووی توركیاو ناوچه‌كه..\nمه‌گه‌ر هه‌ڵگیرساندنی ئه‌و شه‌ڕه بۆ له‌ناو بردنی تیرۆره یان بۆ پاراستنی كورسیه‌كه‌ی ئه‌ردۆغان و سه‌رقاڵ كردنی سوپایه له‌ده‌ره‌وه‌ی وڵات؟ ئاخۆ له عه‌قڵیه‌ت و بیركردنه‌وه‌ی ئه‌ردۆغان كێ هه‌یه تیرۆرست نه‌بێ؟ كام ڕۆژنامه‌نووس و ڕۆژنامه‌و میدیاو سه‌ركرده ئۆپۆزسیۆنه‌كان هه‌یه كه ڕووبه‌ڕووی سزاو دادگاو به‌ند كردن نه‌بووبێته‌وه به‌هۆی ئه‌وه‌ی ڕه‌خنه‌یان له ئه‌ردۆغان گرتووه؟\nمه‌گه‌ر سوڵتان وه‌فای بۆ هاوڕێ و مامۆستاو هاوته‌مه‌نه‌كانی خۆی هه‌یه له‌نمونه‌ی عبدالله گول و احمد داود ئۆغلۆ و فتح الله گوله‌ن و ده‌یانی تر كه ئێستا له‌ماڵه‌وه دانیشتوون و گۆشه‌گیر كراون چونكه بۆچوونی جیاوازیان هه‌بووه‌و به ئاوازی ئه‌ردۆغان نه‌یانخوێندووه..\nله‌ڕاستیدا به‌ڕێز ئه‌ردۆغان به دیموكراسی هاتی و به‌دیكتاتۆری ده‌ڕۆی، ئه‌و ئاگر و شه‌ڕ و له‌شكر كێشیه‌ت دووره له به‌های ئاین و ئیسلام و زوڵم و سته‌مێكی بێ وێنه‌یه‌و سته‌مكاره‌كه‌شی تۆی…. به‌ڵێ تۆ سته‌مكاری… هه‌ڵسوكه‌وتت هیچ جیاوازیه‌كی نیه له‌گه‌ڵ شه‌معون بیرز و بنیامین ناتانیاهۆو تره‌مپ و….هتد، به‌ڵكو ئه‌وان له تۆ باشرتن چونكه هیچ نه‌بێ بۆ ناوخۆی خۆیان دادپه‌روه‌ر و دیموكراسین و له‌باشترین حاڵه‌تتدا به بێ باوه‌ڕ و دوژمن و خوێنمژیان ده‌زانین… ئه‌ی تۆ به‌كام وشه‌و به‌كام پیت پێناسه بكه‌ین؟ جیاوازی تۆ و شا سه‌لمان و عبدالفتاح سیسی و قه‌زافی و ده‌یان دیكتاتۆری تر چیه له گه‌ڵ ئه‌وانی جوله‌كه جگه له‌وه‌ی ئێوه شوناسی موسڵمانه‌تی و ئیسلامه‌تیتان له ده‌فته‌ر نفوسه‌كه بۆ نوسراوه‌و بۆ به‌رگری له ڕه‌گه‌زپه‌رستی خۆتان ئاین و ئیسلام به‌كار ده‌هێنن و بۆ سه‌ركوت كردن و ئیباده كردنی نه‌ته‌وه‌كانی تریش هه‌ر ئاین و ئیسلام به‌كار ده‌هێنن…\nخودای گه‌وره له ده‌یان ئایه‌تتدا باسی زوڵم و سته‌م ده‌كات و حه‌رام و قه‌ده‌غه‌ی كردووه‌و به‌و گه‌وره‌ییه‌ی خۆی جه‌خت ده‌كاته‌وه له‌وه‌ی نه له دونیاو نه له دواڕۆژ زوڵم و سته‌م له كه‌س ناكات به قه‌ده‌ر گه‌ردیله‌یه‌ك بۆ نمونه:\n1. (وَمَا اللَّهُ يُرِيدُ ظُلْمًا لِّلْعِبَادِ) غافر: 31.\n2. (وَمَا اللَّهُ يُرِيدُ ظُلْمًا لِّلْعَالَمِينَ) آل عمران: 108.\n3. (وَمَا رَبُّكَ بِظَلَّامٍ لِّلْعَبِيدِ) فصلت: 46.\n4. (إِنَّ اللَّهَ لَا يَظْلِمُ مِثْقَالَ ذَرَّةٍ) النساء: 40.\n5. (إِنَّ اللَّهَ لَا يَظْلِمُ النَّاسَ شَيْئًا وَلَٰكِنَّ النَّاسَ أَنفُسَهُمْ يَظْلِمُونَ) يونس: 44.\nله‌لایه‌كی تره‌وه خودا ئاگاداری پێغه‌مبه‌ر و هاوه‌ڵان ده‌كات كه توغیان نه‌كه‌ن و سنوور نه‌به‌زێنن و نه‌چنه پاڵ سته‌مكار و مه‌یلیان نه‌بێ بۆ لای..:\n(فَاسْتَقِمْ كَمَا أُمِرْتَ وَمَن تَابَ مَعَكَ وَلَا تَطْغَوْا ۚ إِنَّهُ بِمَا تَعْمَلُونَ بَصِيرٌ، وَلَا تَرْكَنُوا إِلَى الَّذِينَ ظَلَمُوا فَتَمَسَّكُمُ النَّارُ وَمَا لَكُم مِّن دُونِ اللَّهِ مِنْ أَوْلِيَاءَ ثُمَّ لَا تُنصَرُونَ) هود: 112-113.\nپێغه‌مبه‌ریش د.خ له فارمایشته‌كانی زۆر باسی زوڵم و سته‌می كردووه‌و ئاگاداری كردووینه‌ته‌وه كه زوڵم و سته‌م تاریكیه، بۆ نمونه:\n1. (يا عبادي إني حرمت الظلم على نفسي وجعلته بينكم محرما فلا تظالموا…) رواه مسلم.\n2. (إِيَّاكُمْ وَالظُّلْمَ، فَإِنَّهُ ظُلُمَاتٌ يَوْمَ الْقِيَامَةِ…).\n3. (اتَّقُوا الظُّلْمَ، فَإِنَّ الظُّلْمَ ظُلُمَاتٌ يَوْمَ الْقِيَامَةِ…) أحمد، بخاري، مسلم.\nئه‌ی سته‌م و زوڵم ماڵ وێرانی و وێرانكاری له‌دوای خۆی به‌جێ ناهێڵێ، ژن بێ وه‌ژن ناكا، جه‌رگی دایك ناسوتێنێ؟ ابن خلدون له‌و باره‌یه‌وه ده‌فه‌رمووێ: (وان الظلم مؤذن بخراب العمران) ديوان المبتدأ والخبر، ص: 45.\nئێستا تۆ جه‌نابی ئه‌ردۆغان ئه‌و ڕاستیه‌ی كه (به‌لقیس) پاشای (سبأ) به وه‌زیر و دار و ده‌سته‌كه‌ی گوت و خوداش جه‌ختی له قسه‌كه‌ی كرده‌وه‌و قورئانیش تۆماری كرد بۆ ئه‌وه‌ی ئه‌ورۆ له‌سه‌ر تۆ جێ به‌جێی بكه‌ین… كه ده‌ڵێ: (إِنَّ الْمُلُوكَ إِذَا دَخَلُوا قَرْيَةً أَفْسَدُوهَا وَجَعَلُوا أَعِزَّةَ أَهْلِهَا أَذِلَّةً..) خوداش جه‌خت له‌قسه‌كه‌ی ده‌كاته‌وه‌و ده‌فه‌رموێ: (وَكَذَٰلِكَ يَفْعَلُونَ) النمل: 34.\nله‌كۆتاییدا ده‌ڵێین خودا باوكه ئاده‌م و دايكه حه‌وای ئاگادار كرده‌وه له‌وه‌ی نه‌چنه ڕێزی سته‌مكاران به‌هۆی نزیك بوونه‌وه‌و خواردنی ئه‌و داره‌ی كه پێویسته نه‌یخۆن چونكه فه‌رمان شكێنیه… ده‌فه‌رموێ: (وَلَا تَقْرَبَا هَٰذِهِ الشَّجَرَةَ فَتَكُونَا مِنَ الظَّالِمِينَ) البقرة، 35.\nئایا ئه‌گه‌ر به‌خواردنی دارێكی قه‌ده‌غه كراو ببێ به سته‌مكار و زاڵم، ئه‌ی ئه‌گه‌ر خوێنی مرۆڤ بڕێژێ كه حه‌رام و قه‌ده‌غه كراوه‌و عه‌داله‌ت و دادپه‌روه‌ری و چاكه‌كاری پێشێل بكات كه خودا فه‌رمانی پێكردووه (إِنَّ اللَّهَ يَأْمُرُ بِالْعَدْلِ وَالْإِحْسَانِ) النحل: 90، وه یه‌كێك له‌ناوه‌كانی خوداش (الحَكَم العدل)ــه، وه ئه‌گه‌ر ماف و كه‌رامه‌تی مرۆڤه‌كان پێشێل بكات كه له‌باره‌یانه‌وه ده‌فه‌رموێ: (وَلَقَدْ كَرَّمْنَا بَنِي آدَمَ) الاسراء: 70. ئیتر هه‌موو ئه‌وانه كه تۆ ده‌یكه‌یت ئه‌گه‌ر زوڵم و سته‌م نه‌بێت چی سته‌م و زوڵمه جه‌نابی سوڵتان؟؟.\nبڵاوکراوەی پێشوولە (عەفرین)ـەوە\nبڵاوکراوەی نوێترکۆتایی ڕێگاکە


خواردنه‌وه شیرینه‌كان مه‌ترسی توشبوون به شێرپه‌نجه زیاد ده‌كه‌ن\n- به‌پێی توێژینه‌وه‌یه‌ك كه زانایانی فه‌ڕه‌نسی ئه‌نجامیانداوه، ده‌ركه‌وتووه رۆژانه خواردنه‌وه‌ی زیاد له ١٠٠ میلی لیتر خواردنه‌وه شیرینه‌كان له‌سه‌دا ١٨ مه‌ترسی توشبوون به شێرپه‌نجه زیاد ده‌كات.\nGamze Türkoğlu Oğuz,Hemın Othman Mohammed | 11.07.2019\nخواردنه‌وه شیرینه‌كانی وه‌ك شه‌ربه‌ت و خوادنه‌وه غازییه‌كان، مه‌ترسیی شێرپه‌نجه زیاد ده‌كه‌ن.\nبه‌پێی هه‌واڵێكی بی بی سی، توێژینه‌وه‌یه‌ك كه زانایانی فه‌ڕه‌نسی له زانكۆی سۆربۆن ئه‌نجامیانداوه، ده‌ریخستووه كه رۆژانه خواردنه‌وه‌ی زیاد له ١٠٠ میلی لیتر خواردنه‌وه شیرینه‌كان (دوو قوتو له هه‌فته‌یه‌كدا) له‌سه‌دا ١٨ مه‌ترسی توشبوون به شێرپه‌نجه زیاد ده‌كات.\nله چوارچێوه‌ی توێژینه‌وه‌كه‌دا ئه‌و خواردنه‌وانه له‌سه‌دا پێنج زیاتر شه‌كریان تێدایه؛ شه‌ربه‌ت، خواردنەوە گازییەکان، شیری میوه‌یی، خواردنه‌وه وزه به‌خشه‌كان، چای شیرین و قاوه خراونه‌ته نێو ئه‌و گرووپه‌ی مه‌ترسی شێرپه‌نجه زیاد ده‌كه‌ن.\nله‌و توێژینه‌وه‌یه‌دا كه پسپۆڕان بۆ ماوه‌ی پێنج ساڵ چاودێری زیاد له پێنج هه‌زار كه‌سیان كردووه، ئه‌وانه‌ی رۆژانه زیاد له ١٠٠ میلی لیتر خواردنه‌وه شیرینه‌كان ده‌خۆنه‌وه، مه‌ترسی توشبوونیان به شێرپه‌نجه له‌سه‌دا ١٨ زیادی كردووه. ئه‌وه‌یش له ماوه‌ی ئه‌و پێنج ساڵه‌دا له هه‌زار كه‌س ٢٦ رووداوی شێرپه‌نجه تۆمار كراوه.\nبه درێژایی توێژینه‌وه‌كه له كۆی دوو هه‌زار و ١٩٣ حاڵه‌تی شێرپه‌نجه كه چاودێریكراون ٦٩٣ حاڵەت شێرپه‌نجه‌ی مه‌مك، ٢٩١ شێرپه‌نجه‌ی پرۆستات و ١٦٦حاڵەتیشیان شێرپه‌نجه‌ی قۆڵۆن بوون.\nله كاتێكدا زانایان ئاماژه به‌وه ده‌كه‌ن كه هۆكاری به‌رزكردنه‌وه‌ی مه‌ترسی شێرپه‌نجه به خواردنه‌وه شیرینه‌كان ره‌نگه به‌هۆی به‌رزبوونه‌وه‌ی ئاستی شه‌كربێت لە خوێندا، ئه‌وه‌یش ده‌خه‌نه‌ڕوو كه پێویست به كاری زیاتر هه‌یه له‌و باره‌وه.\nدکتۆر ئه‌مێلیا له‌یك له زانكۆی تیساید، رایگه‌یاند: ''ئه‌گه‌ر ئه‌و توێژینه‌وه‌یه‌ش ئه‌نجامێكی ته‌واو نه‌دات به‌ده‌سته‌وه له‌باره‌ی په‌یوه‌ندی شه‌كر و شێرپه‌نجه، به‌ڵام هاوكاره بۆ هه‌وڵی كه‌مكردنه‌وه‌ی به‌كارهێنانی شه‌كر له‌ئەمڕۆدا''.\nورده‌كاری توێژینه‌وه‌كه له گۆڤاری British Medical Journal بڵاوكراوه‌ته‌وه.\nخواردنه‌وه‌ی شیرین شه‌ربه‌ت شێرپه‌نجه\nسلێمانی... تووشبوویه‌كی دیكه‌ی كۆرۆنا گیانیله‌ده‌ستدا\nئەمريكا.. ژمارەى گيانلەدەستدان بە ڤايرۆسى كۆرۆناى نوێ حەوت هەزارى تێپەڕاند\nئێران.. ژمارەی ئەو کەسانەی بە کۆرۆنا گیانیان لەدەستداوە گەیشتە سێ هەزار و ٤٥٢ کەس\nژماره‌ی ئه‌وانه‌ی به‌هۆی كۆرۆناوه له ئیسپانیا گیان له‌ده‌ست ده‌ده‌ن له هه‌شت رۆژی دواییدا بۆ نزمترین ئاست دابه‌زی\nبەريتانيا.. تا ئێستا چوار هه‌زار و ٣١٣ كه‌س به كۆرۆنا گیانیان له‌ده‌ستداوه


بەشێک لە هاوڵاتیان: ئەوەى پارتى بۆ تورکیاى دەکات ناپاکییە - RojNews\nبەشێک لە هاوڵاتیان: ئەوەى پارتى بۆ تورکیاى دەکات ناپاکییە\nڕۆژنامەنووسێک ڕایدەگەیەنێت، کە پارتى بۆمانەوەى پەیوەندى بازرگانیى و ڕازییبوونى تورکیا، ئامادەیە بست بەبستى خاکى باشوری پێشکەش بکات و بەشێک لە هاوڵاتیانیش، ئەو کارانەی پارتی بە "ناپاکیی" ناودەبەن و پێیانوایە، کە بێدەنگیى حزبەکانى باشور-یش بە بەشداربوونە لەو ناپاکییە و دەڵێن: نابێت بێدەنگ بن.\nناڕەزایەتیەکانى هاوڵاتیان لەبەرامبەر هەوڵە داگیرکارییەکانی سوپاى تورکیا و بەردەوامیی هەیە و بەشێک لە دانیشتوانى شارەدێی ڕزگاریی سەر بە شارۆچکەى کەلاریش لەو بارەیەوە بۆ ڕۆژنیوز دەدوێن.\nشاهۆ ئیبراهیم، ڕۆژنامەنوسێکی شارەدێکەیە و پێیوایە"پارتى دیموکراتى کوردستان-عێراق، بۆمانەوەى پەیوەندیى بازرگانیى و ڕازیی بوونى تورکیا، ئامادەیە بست بە بستى خاکى باشوری کوردستانی پێشکەش بکات و هەر خۆشی ڕێگا پیشاندەری بێت".\nشاهۆ ئیبراهیم، وتیشی: ئەرکى پەرلەمانى هەرێمى کوردستانە چوارچێوەیەکى دیاریکراو بۆ پارتى دابنێت بۆ ئەوەى ڕێگە نەدات یان ئاسانکاری نەکات بۆ تورکیا بۆ نێو خاکى هەرێم.\nهێمن خورشید، هاوڵاتیەکى دیکەیە و تیشکی خستە سەر هەواڵەکەی واشنتۆن تایمز، کە باس لە دورستکردنی ناوچەیەکی ئارام دەکات لە باشوری کوردستان بۆ تورکیا و وتی:"دروستکردنى ناوچەیەکى ئارام لەناو باشور بۆ تورکیا لە لایەن پارتی دیموکراتى کوردستان-عێراق-ەوە ناپاکییەکى گەورەیە و هیچی لە تاوانەکانى ڕژێمى بەعس دەرهەق بە گەلی کورد کەمتر نییە".\nهێمن خورشید، وتیشی:"بێ دەنگیى حزبەکانى تری باشوری کوردستان، لەبەرامبەر کارەکانى پارتى بۆ تورکیا بۆ خۆی بەشدار بوونى ئەوانیشە لەو ناپاکییانەى، کە پارتى دەیکات".\nهەروەها، سەریاس سەمین، کە پیشەی مامۆستایە وتی: تورکیا بەزاندنى خاکى باشور وەک کارتێکى فشار بەرانبەر بە حکومەتى ناوەندیى بەکاردێنیت، بۆ ئەوەى حکومەتى ناوەندى پەکەکە ناچاربکات شەنگال دەور وبەری چۆڵبکات و تورکیا لە شەنگالەوە بەئاسانى گورزی سەربازیی لە ڕۆژئاوا بوەشێنێت.\nسەریاس، وتیشی: پێویستە حزبەکانی باشر لەبەرامبەر ئەو پێشێلکارییانە بێدەنگ نەبن.


رێنمایی بۆ ئەو دایکانەی منداڵەکانیان دوانەن\nکاتێک دەبیت بە خاوەنی منداڵی دوانە، واتە هەمو شتەکان خۆشەویستی، ماندوبون، گرنگیپێدان دەبن بە دوان، منداڵی دوانە جوانترینی ناو خێزانە، لەگەڵ ئەوەشدا دایکان و باوکان زۆر ماندودەبن تا ئەوەی بتوانن بە شێوەیەکی تەندروست گەورەیان بکەن، پێویستە دایکان ئەم ڕێنماییانە جێبەجێ بکەن.\nیەکەم: پێش هەمو شتیک دەبێت ئەوە بزانیت کە منداڵەکانت یەک کەس نین، دوکەسی جیاوازن و خاوەن کەسایەتی جیاوازن، بۆیە بە یەک شێواز مامەڵە لەگەڵ هەردوکیان مەکە، هەریەکێکیان بە پێی کەسایەتی خۆی رەفتاری لەگەڵ بکە.\nدوەم: مەرجنیە هەمیشە جلوبەرگی هاوشێوەیان بۆ بپۆشیت، ئاساییە بۆ هەندێک بۆنەی تایبەت بەو شێوەیە جلوبەرگیان بۆ لەبەر بکەیت، بەلام پێویست ناکات هەمیشە بەو شێوەیە بن، زیاتر گرنگی بدە بەو جلوبەرگانەی پێوەی ئاسودەن.\nسێیەم: هەرگیز بە یەکتری بەراوردیان مەکە، یەکێک لەو هەڵانەی کە دایکان و باوکان دەیکەن ئەوەیە کە منداڵەکانیان بە یەکتری بەراورد دەکەن، بەڵام پێویستە ئەوە بزانن کە هەریەکێکیان خاوەن کەسایەتی، زیرەکی، هەڵسوکەوتی جیاوازن، مامەڵەکردنیان بەو شێوازە وایان لێدەکات هەست بە شکانەوە بکەن و رق لە نێوانیان دروست ببێت.\nچوارەم: هەرگیز جیاوازی لە نێوانیان مەکە، کاتێک یەکێکیان رەفتارەکانی بەخواستی تۆ نیە، هەوڵبدە بۆی راست بکەیتەوە بێ ئەوەی جیاوازی لەنیوانیان بکەیت و یەکێکیانت زیاتر خۆشبوێت.\nئه‌م بابه‌ته 7660 جار خوێنراوه‌ته‌وه


کاک سەعید کویستانی تێکۆشەری دێرین لە نیو ئاپۆرای خەڵک لە شاری ئویرەبروو بە خاک سپێردرا – PDKI SWEDEN\nکاک سەعید کویستانی تێکۆشەری دێرین لە نیو ئاپۆرای خەڵک لە شاری ئویرەبروو بە خاک سپێردرا\nلەسەر ئاب 10, 2018\nئەو ڕۆ هەینی ١٠ ئاگووستی ٢٠١٨ تەرمی کۆچ کردوو کاک سەعید کویستانی ئەندامی تێکۆشەری ڕیزەکانی حیزبی دێموکراتی کوردستانی ئێران لە شاری ئویرەبرووی سوید لە نێو ئاپۆرای خەڵکیکی بەڕچاو لە ئەندامانی حیزب لە وڵاتی سوید، نورویژ و دانمارک و جەماوەریکی زۆری خەڵک بە خاک سپێردرا. لە ڕێوڕەسمی خاک سپاری نەمر کاک سەعید، هیئەتێکی کومیتەی گشتی حیزب لە وڵاتی بە سەرپەرەستی کاک مەنسوور عەزیزی بەرپرسی تەشکیلاتی حیزب لە دەرەوەی ولات بەشدار بوون.\nلە دەسپێکی ڕیورەسمی خاک سپاری کاک سەعید دا بە پیشاندانی کۆمەڵیک وێنە و وەسیەتنامەی کاک سەعید وپاشان خویندنەوەی ژیاننامەی خوالێخوشبوو لە لایەن کاک حوسەین ئازەریەوە بەرنامەکانی ئەو ڕیورەسمە دەستی پێ کرد.،پاشان پەیامی هاوخەمی لێپرسراوی گشتی حیزبی دێموکراتی کوردستانی ئێران تێکۆشەرکاک مستەفا هیجری خویندرایەوە. کاک مستەفا لە ئەو کورتە پەیامی دەنگیەدا وێرای بەداخ بوون بۆ کۆچی ناوبرا، سەرەخوشی گەرمی پێشکەش بە بنەماڵەی هاوڕیی کۆچکردوو کاک سەعید کرد وباسی ئاشنایەتی خویی لە گەڵ ڕەوانشاد کاک سەعید کردو بە کەسایەتیکی شۆڕشگێڕ و با وەفای ناوبرد.\nلە درێژەی ئەو مراسیمەدا کاک مەنسوور عەزیزی بەرپرسی تەشکیلاتی حیزب لە دەرەوەی وڵات چەند وتەیەکی بەنرخی لە پیوەندی لە گەڵ خەبات و تێکۆشانی کاک سەعید و ئەرکی ئەندامان و تێکۆشەرانی کوردی بۆ ئەو قۆناغەی ئیستای کورد پێشکەش کرد و یاد و بیرەوەرییەکانی کاک سەعیدی بەرز نرخاند. لە بڕگەیەکی دیکەی ئەو ڕیوڕەسمەدا پەیامی کومیتەی سویدی حیزبی دێموکراتی کوردستانی ئێران لە لایەن کاکەبرا ئەلیاسی بەرپرسی کومیتەی حیزب پێشکەش کرا. شایانی باسە چەند حیزب و لایەنی سیاسی لە ئەو مراسیمەدا پەیامی هاوخەمیان پێشکەش کرد.


فەرمانێك لە وەزیری پێشمەرگەوە بۆ فەرماندەی لیوا و پلەدارەكان - تۆڕی میدیایی خەڵک\nخەڵك- لەگەڵ ئەوەی دوێنێ پێنج شەممە نرخی نەوت بەهۆی ڕەوشی كۆرۆناوە لە هیندستان زیانی پێگەیشت، بەڵام ئەمڕۆ جارێكی تر لەڕێی دەستپێكردنەوەی كار لە هێڵە بۆرییەكان لە ویلایەتە یەكگرتووەكان، ڕووی لە بەرزبوونەوە كرد. سەرلەئێوارەی ئەمڕۆ هەینی، نرخی گرێبەستە دواخراوەكانی نەوتی خاوی برێنت بەڕێژەی 1% بەرزبۆوە و بەرمیلێك نەوتی گەیشتە 67.71 دۆلار، بە هەمان شێوە نرخی بەرمیلێك نەوتی خاوی خۆرئاوای تكساسی ئەمریكایی بەڕێژەی 1% بەرزبۆوە و گەیشتە 64.45 دۆلار. دوێنێ نرخی هەردوو جۆرە نەوتەكە، بەڕێژەی لەسەدا سێ ڕووی لە دابەزین كرد، ئەوەش بە یەكەم دابەزینی لەو جۆرە لەماوەی سێ هەفتەی ڕابردوودا دادەنرێت. نرخی نەوت لەم هەفتەیەدا دەكەوێتە ژێر گوشاری ئاستی تووشبوون بە ڤایرۆسی كۆرۆنا لە هیندستان كە بە یەكێك لە گەورەترین وڵاتی بەكاربەری نەوت دادەنرێت، وێڕای مەترسی گواستنەوەی جۆرە نوێیەكەی كۆرۆنا لە هیندستانەوە بۆ وڵاتانی تر.\nوەزیری پێشمەرگەی هەرێم لە فەرمانێكی وەزاریدا بڕیاریدا بە دیاریكردنی ڕێژەی پاسەوان و شۆفێری (فەرماندەی لیوا و پلەدارەكان).\nشۆڕش ئیسماعیل وەزیری پێشمەرگەی هەرێم لە فەرمانەكەدا كە لە مانگی كانوونی دووەمی ئەمساڵ دەرچووە، ژمارەی پاسەوان و شۆفێرانی بۆ فەرماندەی لیوا و پلەدارەكان دیاریكردووە و ڕایگەیاندووە، جگە لەو ژمارەی پاسەوان و شۆفێرەی كە لە فەرمانەكە جێگیركراوە ڕێگە بە كەس نادرێت ئیتر پاسەوان و شۆفێر بۆ خۆی دابنێت بەدەر لەم میكانیزمە.\nوەزیری پێشمەرگەی هەرێم\nپشكنینی كۆرۆنا بۆ هێزەكانی پێشمەرگە لە نەخۆشخانەی پێشمەرگە ئەنجام دەدرێت\nخەڵك وەزارەتی پێشمەرگەی حكومەتی هەرێم ڕایدەگەیەنێت، لە هەفتەی داهاتووەوە پشكنینی كۆرۆنا بۆ هێزەكانی پێشمەرگە لە نەخۆشخانەی پێشمەرگە ئەنجام…\nخەڵك- كۆنسوڵی گشتی فەڕەنسا لە هەرێمی كوردستان، ئۆلیڤیێ دیكۆتینی، پاڵپشتی وڵاتەكەی بۆ هێزی پێشمەرگە دووپاتدەكاتەوە. (زیاتر…)\nخەڵك تیرۆریستانی داعش لە باشووری كەركوك پەلاماری خاڵێكی حەشدی شەعبی دا و بەهۆیەوە كوژراو و برینداری لێكەوتووەتەوە. ئەمشەو لەنزیك گوندی بەشیر…\nخەڵك- جێگری بەرپرسی مەڵبەندی حەمرینی یەكێتی نیشتمانی كوردستان ڕایدەگەیەنێت، هیچ هەوڵێك لە ئارادا نییە بۆ پڕكردنەوەی ئەو بۆشاییە ئەمنییەی لەنێوان…\nخەڵك بەهۆی پێكدادانی دوو ئۆتۆمبێل لەڕێگەی دوكان – سلێمانی لە نزیك گوندی كۆتەڵ پێنج…\nئه‌رشیفه‌کان مانگێک دیاری بکه ئایار 2021 (712) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)\n01 مارس 2021 1.10 pm\nخەڵك- ئەندامی لیژنەی پێشمەرگە لە پەڕلەمانی كوردستان ڕایدەگەیەنێت، پێویستە هەردوو یەكەی 70 و 80 لەژێر چەتری وەزارەتی…\nنێچیرڤان بارزانی لەبارەی هێرشەكەی شەوی ڕابردووی داعش پەیامێكی بڵاوەكردەوە\n12 مارس 2021 6.30 pm\nخەڵك- سەرۆكی هەرێمی كوردستان لەبارەی هێرشەكەی شەوی ڕابردووی چەكدارانی ڕێكخراوی داعش و شەهیدبوونی پێشمەرگەیەك…


ئاسایشی عیراق لەنێوان ململانێ ناوخۆیی و دەرەكییەكاندا\nپرسی ئاسایش و سەروەری عیراق، لە دوای پڕۆسەی ئازادییەوە، یەکێک بووە لە پرسە گرنگ و کێشە لەسەرەکان، بەڵام لەگەڵ تێپەڕبوونی کات و شەڕی تیرۆر ئاسایشی ئەو وڵاتە هێندەی بۆتە پرسێکی سیاسی لە نێوان وڵاتانی رکابەر لە عیراق، نەبۆتە پەرۆشییەک بۆ بەهێزکردنی دۆخی ئەمنی وڵاتەكە، هێندەی لە بیری ئەوەدا بوون خۆیان براوەبن لە بیری ئەوەدا نەبوون چۆن وێرانیەكانی دوای جەنگەكانی كەنداو - 1980-1988، گەردەلوولی تۆڵە1991 ، پرۆسەی ئازادیی 2003 و دواجاریش پەیدابوونی داعش لە 2014 چارەسەر بكەن و عێراق بكەنەوە بە عێراقەكەی جاران .\nدۆخی ناجێگیریی عێراق بووتە جێگەی سەرنجی هەمووان، پسپۆڕانی بواری ئەمنی لە عیراق، سێ هۆکار بە نا جێگیری دۆخی ئەمنی ئەو وڵاتە دەزانن و پێیان وایە ئەم هۆكارانەی خوارەوە هۆكاری سەرەكی نا سەقامگیریی وڵاتی عێراقن لە هەموو لایەكەوە:\n1-شەڕی تیرۆر، بەو پێیەی كە عێراق ڕووبەڕووی دیاردەی پەیدابوونی گروپە تیرۆرستیەكان بووە، زۆرینەشیان باكگراوندی ئاینییان هەیەو دابەش بوون بەسەر هەردوو مەزهەب-ئاینزا-ی شیعەو سونەدا، یەكێك بووە لەو هۆكارانەی كە عێراق سەقامگیریی و ئاسایش بەخۆیەوە نەبینێت، بەو پێیەی تیرۆر هیچ كات بڕاوی بە گفت و گۆو لێكتێگەشتن نییەو تەنها زمانی پاكتاوكردن دەزانن و 100% لایەنی بەرامبەر ڕەت دەكەنەوە.\n2-دروستبوونی گرووپی چەکداریی و میلشیایی ، كە ئەمەشیان لەدوای 2003 ەوە لەناوخۆی عێراقدا سەری هەڵداوەو بەهۆی ئەوەش كە عێراق نەیتوانیوە سەروەری خاكەكەی بپارێزێت، بووەتە هۆی ئەوەی هەرچەند كەسێك ڕاست ببنەوە و بە ئەجێندای جۆراوجۆر گروپ و دەستەی چەكداریی دروست بكەن، تەنانەت ئاسایی بێت بەلایانەوە لە پێناوی دەستكەوتی كەسی و حیزبیدا هەمووبەهاكانپێشێل بكەن و لەپێناوی گەرم بوونەوەی گیرفانی خۆیاندا وڵاتەكەش وێران بكەن، پەیدابوونی ئەو میلشیایانە نەك هەر ئاسایشی سیاسی و فیكری بەڵكو ئاسایشی كۆمەڵگەشی تێكداوەو یەكێك لە خراپترین دەرهاویشتەكانی پێشێلكردن و حساب نەكردنە بۆ یاسا كە كرۆكی دەسەڵاتی بەڕێوەبردنە.\n3-ململانێی نێوان ئەمریکا و ئێران، پێش لە شۆڕشی 1979ی ئێران، ئەمریكا بە گەورەترین دۆستی ڕژێمی پێشوو دەهاتە ئەژمار، تا ئەو كاتەی كە رژێمی شاهەنشاهی سەرپێچی لێدەردەكەوت و دەیەویست بەپێچەوانەی شەپۆلەكانی سیاسەتی رۆژئاواوە مەلە بكات، ئیتر لەناوخۆو دەرەوەی وڵاتەكە هەلێك هاتەپێشەوە تا گۆڕانكاریی ڕووبدات و لە ساڵی 1979 شۆرشی ئیسلامی سەری گرت و هەر لەسەرەتاكانی شۆرشەوە دروشمی (نەشەرقی نەغەربی، جمهوری ئیسلامی) و (مەرگ بۆ ئەمریكا و ئیسرائیل) بوونە سەرمەشقی كارەكانی وڵات و ئیدی لەو رۆژانەوە تا ئێستا ئەم دوو وڵاتە لە هەموو بوارەكاندا بەریەك دەكەن و ساردو گەرمی دەكەوێتە نێوانیان، بەو پێیەش كە سنووری رۆژهەڵاتی عێراق بەتەواوی پەیوەستە بە ئێرانەوە(سنووری ئاوی و وشكانی) ئیتر دەستێوەردان بۆ ئێرانیەكان زۆر ئاسان بووە، ئەوە جگە لەوەی هەبوونی هاوبەشی زۆرلەنێوان ئەو دوو وڵاتەدا وەك: مێژوو، پێكهاتەی كۆمەڵایەتی، هۆكاری ئاینی و گەشتیاری و چەندین هۆكاری دی، بوونەتە پاڵنەرێكی گەورە كە هەر لەسەرەتای شۆڕشەوە داڵدەی نەیارەكانی عیراق بدات، چەكداریان بكات، ڕێكیان بخات و دوای 2003 و 2014 ش بەئاشكرا دەست لەكاروباری وڵات وەربدات و تەنانەت هەندێك جار شرۆڤەكاران باوەریان وابووە كە عێراق لە لایەن ئێرانەوە بەڕێوە دەبرێت نەك كەسی تر.\nئەمریكاش لەداوی ئەوەی بە هەموو هێزێكەوە كاری بۆ كۆتایی هێنان بە ڕژێمی بەعس هێنا، زیانی مادی و مرۆیی زۆری لەو بوارەدا كرد، بە مافی خۆی دەزانی ڕۆڵی سەرەكی هەبێت لەو وڵاتەدا و بۆ ئەو مەبەستەش لەسەرەتای گۆڕانكارییەكانی 2003 ەوە بۆ ماوەی نزیك بە ساڵێك پۆل بریمەر حاكمی كاتی عێراق بوو، بریمەر چەندین كاری بنەڕەتی لە عێراق ئەنجام دا، یەكێك لەوانە هەڵوەشاندنەوەی سوپای عێراق و ڕیشەكێشكردنی بەعس بوو، ئەوە جگە لە گۆڕینی دراوی فەرمی وڵات.\nبە پێی بۆچوونی شرۆڤەكاران لەو كاتەوە تا ئێستا بەریەك كەوتنی ئێران و ئەمەریكا لە عێراق بووەتە كاری رۆژانە، هەرچەندە ئێران خۆی لەوە دەدزێتەوە ڕاستەوخۆ ئەو شەڕە بكات، بەڵام بوون و بەردەوامی جەنگەكە لەڕێگەی دەستی دووەوە (خاڵی دووەم) هەڕەشەیەكی تر بووە بۆ سەر دۆخی ئاسایشی عیراق و بگرە ناسەقامگیری رۆژهەڵاتی ناوەڕاستیش.\nوەنەبێت عێراق بێ ئاگا بێت لە دۆخی خۆی و نەزانێت لەچ ئاست و دۆخێكی مەترسیداردایە، ۆ ئەمە چوار هێزی سەرەکی دەیانەوێت بۆ پاراستنی عیراق ، رۆڵی خۆیان بگێڕن، بەڵام ئەم پرسە بۆتە پرسێکی سیاسیی و لە پاڵیدا تیرۆر روو بە هێزبوونەوە دەکات.\n1-هێزە بیانییەكان لە عیراقدا بوونیان هەیە، بەشێكیان فەرمین و لەسەر خواستی عێراق هاتوون و بەشێكی دیكەیان نافەرمین، ئەوەی جێگەی دەبێتەوە لەم ڕاپۆرتەدا بوونی ئەمریکا و ئێرانە كە دەیانەوێت رۆڵی خۆیان لە بەرەنگاربوونەوەی تیرۆرو ئاسایشی عیراقدا بگێڕن.\n2-هێزەکانی سەر بە حکومەتی عیراق، بەیەكێك لەو هۆكارانە دادەنرێت كە ئاسایشی عێراق بەرقەرار بكات، بەڵام هۆكارەكان زۆرن بۆ ئەوەی ئەم هێزە ڕۆڵی خۆی نەگێڕێت و نەتوانێت ببێتە سەری ڕمەكە بۆ گۆڕانكاریی و بگرە هەندێك جار خۆشی ببێتە بەشێك لە كێشەكان.\n3-حەشدی شەعبی ، هەرچەندە لە كاتێكی دیاریكراوی نالەباری عێراقدا و لە ئەنجامی شكستی سوپای فەرمی و بە فەتوای مەرجەعی باڵای شیعەكان –عەلی سیستانی-وەك هێزی بەرگریی میللی دروست بوو، بەڵام دواجار لەبەر چەندین هۆكار بوونە هێزێكی گەورەی دانپێدانراو، تەنانەت لەنێو بودجەی عێراق و دامەزراوەكانی دیكەدا جێگەیان بۆ كرایەوەو دواجاریش بە فەرمی دانیان پیدا نرا و بەفەرمی كرانە بەشێك لە سیستەمی بەرگریی عێراق، هەرچەندە تا ئێستاش وەك كیانێكی سەربەخۆ كارەكانیان دەكەن و عیراقیش نەیتوانیوە دەستیان لە زەوی بدات.\n4-گرووپە چەکدارەکانی دیکە، ئەمانەش ئەو گروپانەن كە تا ئێستاش بە هۆكاری دەستی دەرەكی و هێزی چەك خۆیان دەژییەنن و بە پێی توانای سیاسی و سەربازیی خۆیان پێگەیان هەیە، هەڕەشە دەكەن، چالاكی ئەنجام دەدەن، لەمپەر دروست دەكەن، مووچە دابین دەكەن و هەركاتیش بیانەوێت بەو جۆرە ڕەفتار دەكەن كە خۆیان دەیانەوێت.\nهەموو ئەوانە بوونەتە دەمڕاستی ئاسایی كردنەوەی دۆخی ئەمنی عێراق و لە ڕاستیشدا بەشێكن لە تێكدانی دۆخەكە، بەڵام پرسیار ئەوەیە ئاخۆ لە گفتوگۆ ستراتیژییەكەی نێوان ئەمریكاو عێراق تا چەندە بایەخ بەم دۆسیەیە دەدرێت و لەمپەرەكان دەستنیشان دەكرێن و چارەسەریی یەكلاكەرەوەیان بۆ دیاری دەكرێت؟


نێچیرڤان بارزانی پێشوازی لە باڵیۆزی ڕووسیا کرد لە عێراق\n28 October 2018 16:32\nئه‌مڕۆ یه‌كشه‌ممه 28ی ئۆکتۆبەری 2018 " نێچیرڤان بارزانی " سه‌رۆك وه‌زیرانی هه‌رێمی كوردستان، پێشوازی له " ماكسیم ما‌كسیمۆڤ " باڵیۆزی ڕووسیا له عێراق و شاندێكى یاوه‌رى كرد كه پێكهاتبوون له " ڤیكتۆر سیماكۆڤ " كونسوڵی ڕووسیا و ژماره‌یه‌ك له دیپلۆماتكاران و به‌رپرسانى دیكه، .\nله دیدارەكەدا ماكسیمۆڤ باسى له دۆخی هه‌رێمى كوردستان دوای ڕووداوه‌كانی ساڵی ڕابردوو و هەروەها ئه‌و پێشكه‌وتنانه كرد كه تا ئێستا له هه‌رێم بەردەوامن و توانیویه‌تی به وتوووێژ له‌گه‌ڵ به‌غدا به‌شێك له گرفته‌كانی نێوانیان چاره‌سه‌ر بكات.\nلای خۆیه‌وه سه‌رۆك وه‌زیرانی هه‌رێمی كوردستان پوخته‌یه‌كی سەبارەت بە پڕۆسه‌ی وتوووێژی نێوان هه‌ولێر ـ به‌غدا بۆ چاره‌سه‌ركردنی كێشه‌كان خسته ڕوو و پشتگیری هه‌رێمی كوردستانی بۆ عادل عه‌بدولمه‌هدی سه‌رۆك وه‌زیرانی نوێی عێراق، نیشان دا.\nله به‌شێكی دیكه‌ی دیداره‌كه‌دا باس له پێكهێنانی كابینه‌ی نوێی حكوومه‌تی عێراق و به‌شداریی به‌هێزی لایه‌نه كوردستانییه‌كان تیایدا و سه‌ركه‌وتنی هه‌ڵبژاردنه‌كانی په‌رله‌مانی كوردستان كرا و په‌یوه‌ندییه‌كانى هه‌رێمى كوردستان و ڕووسیایان به‌رز نرخاند به‌تایبه‌تی له بواری ئابووریدا كه كۆمپانیاكانی وزه‌ی ڕووسیا له هه‌رێمی كردستان به جیددی كار ده‌كه‌ن و چاوه‌ڕوانی ئه‌وه‌ش ده‌كه‌ن له بواره‌كانی كشتوكاڵ، پیشه‌سازی، ڕۆشنبیری و بازرگانیشدا په‌یوه‌ندییه‌كان زیاتر به‌ره‌وپێش بڕوات.


داعش ده‌ستی به جووڵه‌ی به‌هێز كردووه‌ته‌وه و هۆشداریش دەدرێتە عەبدولمەهدی\n2019-04-22 [06:43 AM]\nئه‌ندامێكی ئه‌نجوومه‌نی نوێنه‌رانی عێراق ، نامه‌یه‌كی بۆ سه‌رۆك وه‌زیرانی عێراق ناردووە و هۆشداریی له‌باره‌ی باروودۆخی رۆژئاوای پاریزگای نه‌ینه‌وا ده‌دات و ده‌ڵێت: "بارودۆخی ئه‌وناوچانه به‌ده‌ست داعشه‌وه زۆر خراپه".\nئه‌حمه‌د مه‌دلول جه‌ڕبا، ئه‌ندامی ئه‌نجوومه‌نی نوێنه‌رانی عێراق له نامه‌كه‌یدا بۆ سه‌رۆك وه‌زیران و فه‌رمانده‌ی گشتی هێزه چه‌كداره‌كانی عێراق ده‌ڵێت: "ره‌وشی ناوچه‌كانی رۆژئاوای نه‌ینه‌وا باش نییه، داعشی تاوانكار خه‌ڵكی ناوچه‌كه ده‌ڕفێنێ و هه‌ندێك گوندی ده‌ڤه‌ری به‌عاج كراوه‌ته ئامانج، خه‌ڵكی چه‌ند گوندێكیش ناچاركراون گونده‌كانیان جێبهێڵن. له ماوه‌ی چه‌ند رۆژی رابردوو ئێستاشدا داعش ده‌ستی به جووڵه‌ی به‌هێز كردووه‌ته‌وه له‌و ناوچانه‌دا".\nجه‌ڕبا ده‌ڵێت: "هۆكاری سه‌ره‌كی ئه‌و بارودۆخه نه‌بوونی هیچ كه‌رت و یه‌كه‌یه‌كی سه‌ربازیی سه‌ر به وه‌زاره‌تی به‌رگری عێراقه له قه‌زای به‌عاج و ناحیه‌ی ته‌ل عه‌بته و قه‌زای حه‌زه‌ر و چه‌ند ناوچه‌یه‌كی دیكه".\nهه‌روه‌ها ده‌ڵێت: "ساڵی 2014 كه داعش پارێزگای نه‌ینه‌وای داگیركرد، عێراقییه‌كان به‌گشتی و خه‌ڵكی پارێزگاكه به‌تایبه‌تی خوێنی زۆریان به‌خشی و بوونه قوربانی، بۆیه ئه‌گه‌ر جه‌نابتان به‌خێرایی نه‌جووڵێن و كه‌رت و یه‌كه‌ی سه‌ربازی ره‌وانه‌ی رۆژئاوای نه‌ینه‌وا نه‌كه‌ن، ئه‌وه سیناریۆیه‌كی نزیك له رووداوه‌كانی ساڵی 2014 له‌و ناوچانه دووباره ده‌بێته‌وه".\nئەم هەواڵە 10315جار خوێندراوەتەوە


کەڵک وەرگرتن لە ڕەهەند و شێوازەکانی خەبات ٢ – کوردستان و کورد\nکەڵک وەرگرتن لە ڕەهەند و شێوازەکانی خەبات ٢\nبەرواری بڵاو کردنەوە 2019/07/03\nin بابەتی رۆژ\nڕێبازی قاسملوو، ڕێبازی حیزبی دێموکرات (٢١)\nئەگەر بمانهەوێ بنەمایەک بۆ ئەم ڕوانگە و تێفکرینەی حیزبی دێموکراتی کوردستان لەبەرچاو بگرین، جیا لە “هەوڵدان بۆ دەستەبەرکردنی ویست و داخوازییەکانی خەڵکی کوردستان”، ناتوانێ هیچ شتێکی دیکە بێت. تەوەری هەموو ئەم ڕێبازە لە تێفکرینی حیزبی دێموکرات، “داخوازییەکانی خەڵکی کوردستان”ە. بۆیە شەهید دوکتور قاسملوو لە پێوەندی لە گەڵ وتوێژ لە گەڵ کۆماری ئیسلامی ئێران – وەک شێوازێک لە خەبات – زۆر ڕاشکاوانە دەڵێ: “ئەگەر ڕێژیم داوای موزاکرەمان لێ بکات، ئێمە ناتوانین ڕەتی بکەینەوە، وەک تا ئێستا چەند جارێکمان پێ وتوون، ئەوان دەزانن ئێمە داواکارییەکانی گەلی کوردیان لە گەڵ باس دەکەین، جا ئەگەر وتیان لەسەر ئەوە قسە ناکەن، ئەو کات ئێمە ئەوە بە موزاکرە نازانین”.\nلە قۆناغەکانی دواتری خەباتی حیزبی دێموکراتدا کە شێوازەکانی حزووری ڕاستەوخۆی پێشمەرگە و خەباتی پێشمەرگانە کەم ڕەنگ دەبێتەوە و لە نێوخۆی وڵات کۆمەڵێک جموجۆڵی مەدەنی لە لایەن چالاکانی نێوخۆی وڵاتەوە سەرهەڵدەدەن، ئەم حیزبە بە گرتنە پێشی گوتار و ڕوانێنێکی نوێ لە خەبات و زەرفییەتەکانی کۆمەڵگەی کوردستان، پشتیوانیی خۆی لەم جموجۆڵانە ڕادەگەیەنێ و بە بەشێک لە خەباتی نەتەوایەتییان پێناسە دەکات. کاکڵ و تەوەری سەرەکیی ئەم تێڕوانین و گوتارە نوێیەی حیزبی دێموکرات، هەمدیسان “هێنانە بەر باسی ویست وداخوازییە نەتەوەییەکانی خەڵکی کوردستان”ە، بەو جیاوازییەوە کە لەم قۆناغەدا حیزب بە پێی شەرایەتی خەبات دەیهەوێ قورسایی رووبەروونەوە لە گەڵ ڕێژیمی تاران، نێوخۆی وڵات بێت.\nتێفکرینی حیزبی دێموکرات بۆ شێوازەکانی خەبات لە چوارچێوەی فرەڕەهەندبوونی بزووتنەوەی نەتەوەیی خەڵکی کوردستاندا، لە ڕوویەکی دیکەوە شیاوی سەرنج پێدان و قسە لە سەر کردنە. دەسەڵاتەکانی ناوەندگەرای ئێرانی لە تاران هەمیشە هەوڵیانداوە لە ڕوانگەی ئەمنیەتییەوە بەرخورد بە پرسی کورد بکەن. بۆیە هەمیشە هەوڵیانداوە پرسەکە تەنیا لە چوارچێوەی حیزبەکان و هێزی پێشمەرگە و بەدەر لە خەڵک پێناسە بکەن. بۆیە ئەم تێفکرین و ڕوانگەیەی حیزب کە خەڵکێکی زیاتر لە کۆمەڵگەی کوردستان ڕۆژانە ڕوویان لە دەسەڵات بێت، وڵامێکی مەنتقی و زەروورییە بەم ڕوانگەیەی ڕێژیم.\nلە قۆناغی ئێستادا کە بە خۆشیەوە پانتایی خەبات زۆر بەربەرنتر لە ڕابردوویە و قورساییەکەی لە نێوخۆی وڵاتە، حیزبی دێموکرات لە سەر ئەساسی باوەڕمەندبوون بە خەباتی فرەڕەهەند، هەموو ئەو جموجۆڵانەی نێوخۆی وڵات بە بەشێکی دانەبڕاو لە پرسە گەورە نەتەوەییەکە دەزانێ و وەک رێبەری بزووتنەوەی شوناسخوازانەی کورد لە ڕٶژهەڵاتی کوردستان، خۆی بە پشتیوانی خەباتی مەدەنی و کۆمەڵگەی مەدەنی و چالاکانی ئەم بوارە دەزانێ.\nپشتیوانیی حیزبی دێموکرات لە تێکۆشانی مەدەنی لە نێوخۆی وڵات لە قۆناغی ئێستادا لە رووی ڕوانگە و تێفکرینەوە پاشخانێکی دەوڵەمەندی بە ئەندێشەکانی شەهید دوکتور قاسملووەوە هەیە. زیاتر لە ٣٠ ساڵ پێش ئێستا کە شێوازی “خەباتی مەدەنی” نە بەو ناوە و نە بەو پانتایەی ئێستا لە کوردستان لە ئارادا بوو، شەهید قاسملوو بە “هێنمانە” و “مەنفی” نێوهێنای ئەم شێوازە لە خەبات دەڵێ:\n“حیزبی ئێمە دەبێ لە نێوان خەباتی پێشمەرگانە و “خەباتی هێمنانە”ی نێو شارەکاندا هەماهەنگی پێک بێنێ. ئەوانەی مخالفی ڕێژیمن و بەهەر شێوازێک لە پێناو داخوازییەکانی خەڵکدا خەبات دەکەن، تەنانەت بە شێوازی “خەباتی مەنفی”، وەک ئەوە گاندی خەباتی پێ دەکرد، لای ئێمە قابیلی قبووڵ و جێی ئێحترامن. ئێمە وا بیر ناکەینەوە کە هەرکەس مخالفی ڕێژیم بوو دەبێ حەتمەن چەک هەڵبگرێت. ئێمە لە هەر شێوە خەباتێک؛ لە خەباتی چەکدارییەوە بگرە تا خەباتی فەرهەنگی پێشوازی دەکەین”.\nئەم بۆچوونەی حیزبی دێموکرات بە نیسبەت شێوازەکانی خەبات، رەگی لە جۆری تێفکرینی حیزب بۆ هونەری سیاسەت و عیلمی سیاسەتەوە هەیە. لە روانگەی شەهید قاسملوو و حیزبی دێموکراتەوە؛ سیاسەت بە ئەقڵیەتی پێڕەوی کردن لە لۆژیکی “سفر و سەت” و “ڕەش و سپی”، ناتوانێ موفهوومێکی کراوە و زیندوو بێ، بەڵکوو تێگەیشتن لە تەواوی رەقەمەکانی دیکە و ڕەنگە جیاوازەکانە بە مەرجێک بتوانرێ لە سەر ئەساسی بەرژەوەندیی گشتی و نەتەوەیی خەڵک دا کاریان لە سەر بکرێ. بە گشتی لە حیزبی دێموکراتدا مەزهەبیانە تەعبیر لە سیاسەت ناکرێ و بە بەرینایی هونەر، بیر لە رێگا مومکینەکان دەکرێتەوە و مادام ئەساسی هەموو ئەم تێفکرینانە لەبەرچاوگرتنی بەرژەوەندیی نەتەوەیی و ویست و داخوازییەکانی خەڵکی کوردستانە، گومان لە ڕەوایی ئەم ڕیبازە ناکرێ.


بە فەرمی ئەپڵ پاشگەزبوونەوەی لە بەرهەمهێنانی بارگاویکەرەوەی بێوایەری AirPower ڕاگەیاند و کۆتایی بە ئامێرەکە هێنا – کەی ئای تی ئێن\nئەپڵ 30, ئازار 2019\nبە فەرمی ئەپڵ پاشگەزبوونەوەی لە بەرهەمهێنانی بارگاویکەرەوەی بێوایەری AirPower ڕاگەیاند و کۆتایی بە ئامێرەکە هێنا\nلە دوای 2 ساڵ لە چاوەڕوانی و ناساندنی ئامێرەکە، ئەپڵ بە فەرمی کۆتایی بە بارگاویکەرەوەی بێوایەری AirPower هێنا و هەرگیز ئامێرەکە نابینین.\nساڵی 2017 ئەپڵ بارگاویکەرەوەی بێوایەری AirPower ـی لەگەڵ iPhone X ـدا ڕاگەیاند. لە کاتی ناساندنەکەدا ئەپڵ ڕایگەیاند لە پاش ساڵێکی دیکە بارگاویکەرەوە بێوایەرەکە بەردەست دەکەین، بەڵام 2 ساڵ تێپەڕی و ئەپڵ بە فەرمی پاشگەزبوونەوەی لە بەرهەمهێنانی بارگاویکەرەوەی بێوایەری AirPower ڕاگەیاند.\nبەڕێز Dan Riccio بەڕێوەبەری ئەندازیاری ڕەقەکاڵان لە کۆمپانیای ئەپڵ شکستهێنانی خۆیانیان لە بەرهەمهێنانی بارگاویکەرەوەی بێوایەری AirPower ڕاگەیاند و کۆتایی بە گشت پڕوپاگەندەکان هێنا دەربارەی کاتی بڵاوکردنەوەی ئامێرەکە. لێدوانەکەی بەڕێز Dan Riccio بەم شێوەیە بوو:\nلە دوای چەندین هەوڵدان، بۆمان دەرکەوت کە AirPower لە ئاستی باڵای جۆرایەتی ئێمەدا نییە، هەر بۆیە بەرهەمەکەمان ڕەتکردەوە. داوای لێبووردن لە گشت ئەو کڕیارانە دەکەین کە چاوەڕوانی کاتی بەردەستکردنی ئامێرەکە بوون. بەردەوام دەبین لە بڕوا پێکردن بە داهاتووی بێوایەر و ئەزموونی بێوایەر بەرەو پێشەوە دەبەین.\n– Dan Riccio بەڕێوەبەری ئەندازیاری ڕەقەکاڵان لە کۆمپانیای ئەپڵ\nبە پێی قسەی بەڕێز Dan Riccio بێت، بە تەواوی دیارە کە ئەپڵ سەرکەوتوو نەبوو لە بەرهەمهێنانی بارگاویکەرەوەی بێوایەری AirPower، هەروەک پێشووتر چەندان پڕوپاگەندە ڕایانگەیاند هۆکاری دواخستنی بەردەستکردنی بارگاویکەرەوە بێوایەرەکە بۆ ئەو ماوە زۆرە لەبەر سەکەوتوو نەبوونی ئامێرەکە بووە.\nلە ساتی ڕاگەیاندنی بارگاویکەرەوەی بێوایەری AirPower لە ساڵی 2017 ـەدا، ئەپڵ ڕایگەیاند بارگاویکەرەوە بێوایەرەکە توانای بارگاویکردنەوەی 3 ئامێری دەبێت لە یەک کاتدا. ئەمەش وەکو شتێکی مەحاڵ لە لایەن هەندێکەوە چاوی لێ کرا، چونکە پێویستی بە هەبوونی چەند کۆیلێکی کارەبایی هەبوو بۆ بارگاویکردنەوەی 3 ئامێر لە یەک کاتدا و کەمێک قورسە تاوەکو بەرهەمەکە سەرکەوتوو بێت.\nلە ڕێبەری نێو پاکەتی ئایفۆنە نوێیەکانی ساڵی ڕابردوودا، ناوی بارگاویکەرەوە بێوایەرەکە هاتبوو. تەنانەت لە ژێر پاکەت و پشتی پاکەتی ئەپڵ نەوەی دووەمی بیستۆکی بێوایەری AirPods ـدا کە لە چەند ڕۆژی ڕابردوودا بەردەستکرا، بە هەمان شێوە وێنە و ناوی بارگاویکەرەوە بێوایەرەکە بوونی هەبوو.\nڕەتکردنەوەی بەرهەمەکە لە لایەن ئەپڵەوە، بووە هۆکاری نیگەرانی زۆرینەری هەواداران و خاوەن بەرهەمەکانی ئەپڵ. تەنانەت زۆرێک لە پێگەکان دەستیان کردووە بە گاڵتە کردن بە بەرهەمە ڕەتکراوەکەی ئەپڵ. ڤیدیۆیەکی پێگەی 9to5Mac کە تێیدا گاڵتە بە ساتی نمایشکردنی بارگاویکەرەوە بێوایەرەکەی ئەپڵ دەکات:\nپڕوپاگەندەکان دەربارەی کاتی بەردەستکردنی بارگاویکەرەوە بێوایەرەکەی ئەپڵ کۆتاییان پێهات. هەرگیز بەرهەمێک نابینین لە لایەن ئەپڵەوە بە ناوی AirPower.\nتاگەکان AirPower Apple ئەپڵ بارگاویکەرەوەی بێوایەر هەواڵ


خولی (ژمێریاری و وردبینی)بۆ ئەفسەران و پلەدارانی بەشی ژمێریاری و وردبینی سەر بە بەڕێوبەرایەتیەكانی وەزارەتی ناوخۆ\n2017-12-12 (سێشەم) [ سەنتەری گەشەپێدان ]\nلە چوارچێوەی کاری هاوبەشی نێوان سەنتەری گەشەپێدان بۆ توێژینەوەو ڕاهێنانی زانکۆی گەشەپێدانی مرۆیی و وەزارەتی ناوخۆی حکومەتی هەرێمی کوردستان ، له به‌رواری ١٢/١٢/٢٠١٧، له کۆتا رۆژی خولی (ژمێریاری و وردبینی) بروانامه‌ی به‌شداریکردن دابه‌شکرا به‌سه‌ر به‌شداربووانی خوله‌که‌دا.\nلە دەستپێكی مەراسیمی دابەشكردنی بڕوانامە بەسەر بەشداربووانی خولی ناوبراودا، كە لە لایەن سەنتەری گەشەپێدان بۆ توێژینەوە و راهێنان (DCRT)ی زانکۆی گەشەپێدانی مرۆییەوە كرابوەوە بۆ ئەفسەران و پلەدارانی بەشی ژمێریاری و وردبینی سەر بە بەڕێوبەرایەتیەكانی وەزارەتی ناوخۆ لە سنوری پارێزگای سلێمانیدا، پڕۆفیسۆر دكتۆرمەریوان ئەحمەد رەشید (سەرۆكی زانکۆی گەشەپێدانی مرۆیی) دەستخۆشی لە بەشداربوان و راهێنەران و بەڕێوبەرانی خولەكە كرد. بەڕێزیان رۆلی بەرچاوی هێزەكانی ناوخۆ و ئاسایش و پۆلیسی بەرز نرخاند و، ئامادەیی زانکۆی گەشەپێدانی مرۆیی راگەیاند بۆ خزمەتكردن بەو توێژە ماندونەناسە لە پای خەبات و كاری بەردەوامیان بۆ راگرتنی سەقامگیری كوردستان و پاراستنی سەر و ماڵی هاوڵاتیان.\nهەر لە مەراسیمەكەدا، بەڕێز عمید ئاری معروف (بەڕێوبەری بەشی ئاراستەکردن و رابەری کردنی مەعنەوی سلێمانی ) سوپاسی تایبەتی پێشكەشی بەڕێز سەرۆكی زانکۆی گەشەپێدانی مرۆیی و كارگێڕان و راهێنەرانی خولەكە كرد و ئەم هەوڵانەی زانکۆی گەشەپێدانی مرۆیی بەرز نرخاند كە لە ماوەی رابردوودا چەندین خولی بەهێزكردنی تواناكانیان بەشێوەیەكی ئەكادیمی و بە خۆبەخش كردۆتەوە بۆ ئەفسەرانی وەزارەتی ناوخۆ و هێزەكانی ئاسایش و پۆلیس.